دژبە میراتی ڕاپەڕینی ١٩٩١ - Hataw دژبە میراتی ڕاپەڕینی ١٩٩١ - Hataw\nسەرەتا > وتار > دژبە میراتی ڕاپەڕینی ١٩٩١\nدژبە میراتی ڕاپەڕینی ١٩٩١\nمەسەلەی زنجیرە شکستی کورد لە سەد ساڵی ڕابردوو بە ئێستاشەوە ، لەوە ئاڵۆزترە و قوڵترە کە تەنیا پەیوەستی کەین بە بارودۆخی هەنووکەیی ئەم ناوچەوە، یان بە تەواوەوەتی بیخەینە سەر ئەستۆی هێزە دەرەکییەکان و هەروەها بە دیالەکتیکی هێزی دەرەکی/ناوەکی چارەسەر نابێت. بۆیە سەیر نییە کە سەرکەوتنی "ڕاپەرین" لەحزەیەک بوو بۆ شاردنەوەی شکست و هاوکات درێژەدان بە شکست بە فۆڕمێکیتر.\nڕاپەڕینی جەماوەری دیاردەیەکی تایبەت بە سەدەی بیست یان مۆدێڕنە نییە، بەڵکو بەدرێژایی مێژووی شارستانییەت، ڕاپەرینی جەماوەری هەبووە و توندترین ڕاپەڕینەکان لە هەرکام لە شارستانییەتی میسری کۆن، چینی کۆن و ڕۆمای کۆن و.. . هتد ڕوویانداوە. لەبەرئەوەی شارستانییەت، لە مێژووی چینایەتیدا هاتەپێکهاتن و بەردەوامە، ئەوا ناکۆکی ئەنتاگۆنیستی و چەساندنەوە بووە بەبەشێکی ناوەکی شارستانییەت بەهەمان شێوە ڕاپەڕینیش.\nڕاپەڕین خۆبەخۆ مەرج نییە هەلومەرجێکی باشتر لەوەی کە هەیە بهێنێتەئاراوە. لەبەرئەوەی دواجار ئەو ئینتیمایەی کە لە ڕاپەڕینی خۆبەخۆدا زاڵ دەبێت خەون و خواستەکانی خەڵکانی ڕاپەڕیو نییە بەڵکو ئینتیما زاڵەکانی مێژووی-جیهانی و مێژووی لۆکاڵین کە زاڵ دەبن و زۆرجار ئەو ئینتیمایانە سەردەکەون و سەرکەوتنیشیان بە مانای شکشتی ڕاپەڕینەکان دێت. ئەمە بەمانای ئەوە نایەت کە ڕاپەڕین لەسەر حەق نییە، ئەوە ڕوونە کە هەمیشە ڕاپەرین و خەڵک لەسەر حەقن، بەڵام هاوکات خەڵکی دەبێت ئەوەش بزانن کە هەمیشە دژە ڕاپەڕین، فاشیزم و شکست لە بۆسەدان. جارێکی تر ئەمە بە مانای ئەوە نایەت کە باش نییە ڕاپەڕین بکرێت بەڵکو بەمانای ئەوە دێت دەبێت سەرەڕای هەموو ئەمانە هەردەم بیر لە ڕاپەڕین و شۆڕش بکەینەوە بەشێوەیەکی ڕێکخراو.\nشتێکی تر لە پەیوەند بەمەوە؛ ئەگەرچی ڕێکخستن و دیسپلین مەرجی سەرەکی سەرکەوتنی ڕاپەڕینن، بەلام مەرج نییە بە سەرکەونتی تەندروست کۆتایی بێت. ئەوەی کە لە خودی ڕاپەڕین، ڕێکخستن و دیسپلین گرنگترە "روانگەی سیاسی تەندروستە" کە لە ئێستادا بەگشتی پاشەکشەی کردوە و ڕاپەڕینی ساڵی ١٩٩١یش هەڵگری ڕوانگەی سیاسی تەندروست نەبوو. هەموو ئەمانە وامان لێدەکات پرسیار لەبارەی شکستی ڕاپەڕینەکانی باشوری کوردستانەوە بکەین. نە سوتەفەیە و نە سەیرە کە بۆ یەکەم جار لە باشوری کوردستان ڕاپەڕینەکان لەلایەن شێخ و سەرۆک خێڵەکانەوە دەکرێت و تەنانەت یەکەم حیزبی کاریگەریش (کە پارتی دیموکراتی کوردستان بوو) لە هەناوی ناکۆکییەکانی خێڵەوە سەرپێ‌کەوت. یەکەم بەرکەوتنی هۆشیاریی سیاسیی مۆدیرن بۆ خەبات کە لە حیزبدا داڕشتەبوو بەر هۆشیاریی و عەقڵییەتی خێڵ کەوت. لەم بڕگەدا حیزبی خێڵ (پارتی) دروست بوو. دووەم حیزبی کاریگەر کە یەکێتی نیشتمانی بوو حیزبی خێڵەکی بوو سەرپێکەوت.\nئەگەرچی گەلی کورد پێش سەدەی بیست، چەندین ڕاپەڕینی کردوە بەڵام ئەو ڕاپەڕینانە بەبێ پلان و ڕێکخستی سیاسی مۆدێرن بووە و زیاتر لەسەر کەسایەتی شێخ، ئاغا و خێڵ ڕێبەرایەتی کراوە. هەروەها هۆکاری دروستبوون و ڕوودانی زۆربەی ڕاپەڕینەکانی پێش سەدەی بیست ناکۆکی نێوان خودی خێلەکان لەلایەک و ناکۆکی خێلەکان لەگەڵ ناوەندی دەوڵەتە دەرەبەگایەتییەکاندا لەلایەکی تر بووە. هەموو ئەمانەش دەرەنجامی شێوە ژیانی گەلی کورد بووە کە بەزۆری بەشێوەی شوانکارەیی و نیوەشوانکاریی ژیاون.\nئەوەی گرنگە تیشک بخرێتە سەری یاخیبوون و ڕاپەڕینەکانی سەدەی بیستە، بەتایبەتی ڕاپەڕینەکانی نیوەی دووەمی سەدەی بیست. ڕاپەرینەکانی کورد لەسەدەی بیستدا بەهۆی کۆنتێکست و سیاقی سەدەی بیستەوە تاڕادەیەک شێوەی سیاسی ڕێکخراوی وەرگرت و هاتە ناو دواخوازییە مۆدێرنەکانی سیاسەتەوە. هەر لەم سۆنگەوە کورد دوای حوکمی زاتی، قەوارەی سەربەخۆ و دەوڵەتی کوردی کرد. لە پەیوەند بەمەوە لەسەدەی بیستدا بینیەری "کوردستانی سور" و "کۆماری مەهاباد" دەبین کە هەردوکیان ڕاستەوخۆ بەهۆی فاکتەر و هۆکاری دەرەکییەوە هاتنەدروستبوون. ئەم دوو قەوارە سەربەخۆیە کاریگەری گرنگی لەسەر بەرەنگاری و ڕاپەڕینەکانی دواتر بوو. بەجۆرێک لە هەر چوارپارچەی کوردستان جموجۆڵ و ئاگایی کوردبوون و کوردایەتی بەگەڕکەوت.\nئەوەی بۆ ئێمە گرنگە لێرەدا لەسەری ڕاوەستین پێکهاتە و ستراکتوری ڕاپەڕین و بزوتنەوەی ڕزگاریخوازی کوردە. ئەگەر پەیوەندیکەین بەم سەردەمەوە ئەوا دەبێت باس لە "پارتی دیموکراتی کوردستان" و "یەکێتی نیشتمانی کوردستان" بکەین. هەر لە سەرەتاوە دەبێت ئاماژە بەوە بدەین پارتی دیموکراتی کوردستان لەسەر ناکۆکی ناو خودی خێڵ سەرپێدەکەوێت و هەروەها یەکێتی نیشتمانی کوردستانیش بەهۆی ئینشیقاقی باڵی مەکتەب سیاسی ناو پارتی دیموکراتی کوردستانەوە سەرپێ دەکەوێت. ئەگەرچی یەکێتی لەسەروبەندی شکڵگرتنیدا ئینتیما و کۆمەڵەی جیاوازی تێدا دەبێت(وەک کۆمەڵەی مارکسی لینینی شەهید ئارام) بەڵام هەر زوو سەرکوتدەکرێت و ئەوەی دواجار شێوە بە یەکێتی دەبەخشێت تەیاری باڵی مەکتەب سیاسی پارتی دیموکراتی کوردستانە، کە مام جەلال و دواتر نەوشیروان موستەفاش نوێنەرایەتی دەکات.\nدروستبوون و شکڵگرتنی پارتی دیموکراتی کوردستان لەلایەک پەیوەندی ڕاستەوخۆی بە ناکۆکییە نێوخۆییەکانی ناو خێڵە کوردییەکانەوە لەگەڵ یەکتری بوو و پاشان لەگەڵ حکومەتی ناوەندی لەلایەکی تر. بەم پێیە پارتی نوێنەرایەتی خێڵ و دەرەبەگەکانی باشوری کوردستان دەکرد. ئەمەش بەمانای ئەوە دێت پارتی دیموکراتی کوردستان، حیزبی ئاغا و دەرەبەگەکان بوو و سەودای زیندووکردنەوە و کاراکردنەوەی حوکمڕانی دەرەبەگایەتی دەکرد و ئێستاش هەمان سەودای هەیە. تاکە جیاوازی یاخیبوون و ڕاپەڕینی پارتی لەگەڵ ڕاپەڕینەکانی پێش سەدەی بیست ئەوە بوو کە پارتی لە برگەی هۆشیاری سیاسیی مۆدێرنی کوردیدا سەرپێ‌کەوت. یەکێتی نیشتمانی کوردستانیش پاش ململانێی ئینتیما جیاوازەکانی ناوخۆی حیزب، دوافۆڕمی وەرگرت کە بوو بە حیزبێکی نیمچەخێڵەکی و نوێنەرایەتی خێڵ، وردەبۆرژوا و بۆرژوازی پێنەگەشتووی کوردی دەکرد.\nلەڕووی سیاسییەوە هەم پارتی و هەم یەکێتی ناسیۆنالیست بوون و بانگەشەی کوردایەتییان دەکرد. ناسیۆنالیزم بەگشتی و ناسیۆنالیزمی بندەست بەتایەبەتی، دەکرێت لە برگەیەکی مێژوویی دیاریکراودا بەرانبەر داگیرکەر پێگەی شۆڕشگێڕانە وەربگرێت و ببێتە کەرەستەیەکی شۆڕشگێڕانە. لەم ڕووەو پارتی و یەکێتی ناسیۆنالیزمی بندەستی کوردی پێش ڕاپەڕینییان قۆستەوە و خەڵکیان پێ مۆبۆلیزە و ساز و ئامادەکرد. ناسیۆنالیزمی بندەست تەنیا دەتوانێت لەحاڵەتی داگیرکاریدا بەرەنگاری نیشتمانی سەرپێ بخات وەک دۆخێکی تێپەڕ جگە لەمە ئەگەر هەر ئایدیا و بەرنامەیەکی سیاسی لەسەر بنەڕەتی نەوتەوە و ناسیۆنالیزم بونیات بنرێت نەخۆشانە و پاتۆلۆژیکە و حەتمەن بە ستەمکاری کۆتایی دێت. لە پاش ڕاپەڕینەوە باشوری کوردستان بەدەست ئەم ستەمکارییەەوە بەچۆکدا هاتووە و تێکڕا خەڵک دەچەوسێتەوە.\nلە پاش ڕاپەڕینەوە یەکێتی و پارتی جۆرێک لە حوکمڕانیان پێشکەشکرد کە بریتییە لە تێهەڵکێشی حیزب و حکومەت و سیاسەت و بازرگانی کە هۆکاری درووستبوون و بەردەواميی پەیوەندییەکانی بۆرژوازيی خێڵەکین. ئەم مۆدیلە لە بەڕێوەبردنی کۆمەڵگا و حوکمڕانی، تەنیا بە سەرکوتکردنی خەڵکەوە نەوەستاوە بەڵکو خەڵکی سەرکوتکراوی لە هاوکێشەی بەڕێوەبردنی کۆمەڵگا و حوکمڕانی وەلاوەناوە و سڕیويەتيیەوە. لەم پنتەوە نوخبەیەکی سیاسی لەناو بۆرژوازيی خێڵەکییەوە دەبنە ڕووخساری دیار و ئاشکرای سیاسەت و حکومڕانی، کە لەژێرەوە بەتوندی بەرژوەندییە ئابوورییەکانی خۆیان ڕیکدەخەن و درێژە بە پەیوەندییەکانیان دەدەن. ئامانجی سەرەکيی سیاسەت و حوکمڕانی لە هەرێمی کوردستان، کەڵه‌کەکردنی سەرمایەیە بۆ چینی بۆرژوازيی خێڵەکی و هیچی تر. هەر هەنگاو یان هەر ستراتیژ و پلانێک پێچەوانەی بەرژه‌وەنديی چینی بۆرژوازيی خێڵەکی بێت کاری پێناکەن.\nلە پاش ڕاپەڕینەوە بزوتنەوەی گۆڕان، لە سیاسەتی باشوری کوردستاندا، خاڵێکی وەرچەرخانی نەزۆک بوو. بزوتنەوەی گۆڕان ئەگەرچی لە یەکێتی ئینشیقاقی کرد و جیابۆیەوە؛ بەلام هەندێ وردە جیاوازی لەگەڵ یەکێتی هەبوو کە گرنگترینیان ئەوە بوو حیبزبێکی مەدەنی بێ‌چەک بوو و ڕاستەوخۆ، تەنیا خەباتی پەرلەمانی دەکرد کە هاوکات پاشنەی ئاخیل و خاڵی لاوازیشی بوو. گۆڕان تا ١٧ شوبات نوێنەرایەتی ناکۆکییەکانی نێوان خەڵک و دەسەلاتی کوردی دەکرد. لەم ڕووەوە بۆمایەوەیەکی کاتی جەماوەری بوو و توانای جوڵانی شەقامی هەبوو. دەبێت ئەوەش بڵێین بزوتنەوەی گۆڕان لە ڕووی تیۆرییەوە تەبا و کۆک بوو لەگەڵ ڕەخنەگرانی دەسەڵاتی کوردی پاش ڕاپەڕین کە ڕەهەندییەکان چەقیان بوون. بەدەربڕێنێکی تر خەون و جیهانبینی سیاسی ڕەهەندییەکان بزوتنەوەی گۆڕانی لەسەر ئاستی تیۆری شێوەپێدا و بەم مانایە دواخەونی ڕۆشنبیرانی پاش ڕاپەرین بوو.\nجوڵانەوەی نەوی نوێ سەر بە هەمان ئایدۆلۆژیا و سیستەمی حیزبەکانی تری باشوری کوردستانە و درێژە بە هەمان میراتی سیاسی ڕاستڕەوی دەدات، بەڵام هەندێ وردە جیاوازیشی هەیە کە لەوانی تر کەمێک جیایدەکاتەوە. لەسەر ئاستی شەخسیش ئەوەی شاسوار وەک سەرکردەی "جوڵانەوەی نەوی نوێ" لە سەرکردەی حیزبەکانی تر جیادەکاتەوە ئەوەیە کە خۆی بەشداری خۆپیشاندانەکان دەکات. ئەگەر سەرنجی پەرەسەندنی حیزبەکان بدەین، ڕونتر دەبێتەوە؛ پارتی، یەکێتی، ئیسلامییەکان، گۆڕان و جوڵانەوەی نەوەی نوێ... ئەم جیاوازییە کاتێک تەواو زەقدەبێتەوە کە پارتی و جوڵانەوەی نەوەی نوێ بەرانبەر یەکدابنێین. ئەو مەودایەی کە لەو نێوانەدایە، بریتییە لە گەشەی حیزب و سیاسەتی کوردی لە ٦٠ و ٧٠ ساڵی ڕابردوودا. ئەنجامی ئەم بەراوردە ترسناکە و گوزارشت لە چەقبەستووی و وشکهەلاتووی سیاسەت و حیزب دەکات لە سەد ساڵی ڕابردوودا.\nشاسوار و پڕۆژەکەی، نوێنەرایەتی چینی بازرگان، سەرمایەدار و بەشیك لە وردە بۆرژوا و پەیوەندییە ئابوورییەکانیان دەکەن. ئەم چینە بەبێ دەست گەشتنیان بە سیاسەت کە پەیوەندییەکانی خێڵ دەنوێنێتەوە لە هەلومەرجی ئێستادا، لە پانتایی گەشەی ئابووریدا گەشتوون بە بنبەست. لە ڕووی ئابوورییەوە پەیوەندییەکانی بازاری ئازادی هەرێمی کوردستان لە ڕێگەی سیاسەتەوە تێکەڵ بە پەیوەندیی خێڵکەکی بووە. پرۆژەکەی شاسوار هەوڵێکە بۆ حەلکردنی ناکۆکی نێوان پەیوەندیی خێڵەکیانەی بازاری ئازاد و پەیوەندی بازاری ئازاد. لە ڕاستیدا پرۆژەکەی شاسوار، وەک شەخس نە خودی شاسوار و نە ئەوانەی دەوروبەری هیچیان بزوێنەری نین، بەڵکو ئەو گروپە تەنیا واجیهەی ململانێی سیاسی ئەو ناکۆکییە ئابووریانەی ئەم قۆناغەی هەرێمی کوردستانن نەک زیاتر. ئەو شێوازە لە کارگێریی ئابووری کوردستان کە ٢٦ ساڵە کاردەکات چیدی گەشتووە بە سنوری خۆی و ناکۆکە بەو شێوازەی تر کە لە دەرکەوتندایە.\nلە ئێستادا سیاسەتکردن لە هەرێمی کوردستان لە نێوان هێزە سیاسییەکاندا گەشتووە بە بنبەست. لەم سۆنگەوە چیدی هیچ هێزێکی سیاسی لەناو ئەم کۆپەیوەندییە ئابوورییەدا، ناتوانێت هیچ هەنگاوێک بەرەو پێش بنێت و ناتوانێت هیچ گۆڕانکارییەکی ڕیشەیی لە بارودۆخ و گوزەرانی خەڵکدا بکات(خەڵک لێرەدا ئاماژەیە بۆ هەموو چینە چەوساوەکان). بۆیە لە ئێستادا هیچ حیزبێک، ناتوانێت نوێنەرایەتی خەڵک بکات و خەڵک بنوێنێتەوە. بەم پێیەش ناکۆکیی سازشهەڵنەگری نێوان خەڵک و دەسەڵاتی کوردی ڕۆژ لە دوای ڕۆژ تۆختر دەبێتەوە و تا بڕوات خەڵک لە دەسەڵات دوور دەکەوێتەوە و هاوکات دەبێتە بەرهەڵستکاری.\nهیچ کام لەو حیزب و هێزە سیاسیانەی باشوری کوردستان بەرژەوەندییەکانی خەڵک نانوێنێتەوە. ئەمە ئەو پنتە مێژووییەیە کە تێیدا خەڵک ڕاستەوخۆ خۆی دەبێتە هێزی سیاسی و هەموو ئەوەشی کە پێویستە بیکات بریتییە لە نەبوونی ئینتیما بۆ هیچ کام لەو حیزب و هێزە سیاسییە هەبووانە و بایکۆتی هەموو جۆرە دەنگدانێک و هەموو جۆرە ئەکتێکی ڕاستەوخۆی بەبێ ڕێکخستن. لێرەدا کۆی خەڵک دەبێتە ئۆپۆزسیۆنی سیاسی و بەرهەڵستکاری حکومەت و دەسەڵات دەکات. یەکەم هەنگاوی هەر حیزبێکی جیاواز کە دابڕانی کردبێت لە میراتی ڕاپەڕین، دژ وەستانەوەیە بەڕووی پرۆژی نیولیبرالیزمدا کە هەموو حیزبەکان بە بێ جیاوازی قەبوڵییان کردوە. ئەمەش سەرەتا بەوە دەکڕێت کە ئەو کەرتانەی کە پەیوەندی بە پێداویستییە بنەڕەتییەکانی ژیانی رۆژانەی خەڵکەوە هەیە(وەک کەرتی خۆراک، تەندروستی، خوێندن، نیشتەجێبوون) لە چنگی کۆمپانیا و تایبەتبوونەوە دەریبهێنێت و لە بەکاڵابوون بیپارێزێت و نەهێڵێت بەسوڕی قازانجکردندا بڕوات....\nهەرکاتێک حیزبێک توانی زانکۆیەکی ئەهلی، خەستەخانەیەکی ئەهلی، کۆمپانیای هاوردەکردنی مەوادی خۆراکی تایبەت و دروستکردنی یەکەیەکی نیشتەجێبوون لە سەرمایەدارەکان بسەنێتەوە و ڕادەستی کەرتی حکومی بکات، ئەوا ئەوکاتە دەرکەوتنی حیزبێکی نوێ دەبینین کە جیاوازە لەمانەی کە هەن... هەموو ئەمانەی کە هەن تەنیا شەڕی پشک و قازانج دەکەن؛ بۆیە ئەگەر بۆیان بکرێت لایان ئاساییە هەواش لە قوتودا بە خەڵک بفڕۆشن....\nکاتی ئەوە هاتووە بیر لە پارادایمێکی تر بکەینەوە بۆ ژیانکردن...\nItem Reviewed: دژبە میراتی ڕاپەڕینی ١٩٩١ Rating: 5 Reviewed By: hataw magazin


كاتژمێر: چاره‌ك بۆ سفر\nله ماوه‌ی رابردوودا به‌نده سه‌رقاڵی خوێندنی ئه‌ده‌بی روسی بووم له روسیاسی فیدرال، ئه‌و ئه‌ده‌به ئیملاقه‌ی كاریگه‌ری به‌سه‌ر كۆی ئه‌ده‌بی جیهانه‌وه هه‌یه، زۆر له به‌رهه‌مه ئه‌ده‌بیه گه‌وره‌كانی وه‌ك . بوشكین، ولیرمنتوف، وبیلینسكی، وغوغول، وتلستوی، ودوستیفسكی، وغوركی، وشولوخوف، وتشیخوف.... خوێنده‌وه، هه‌ڵبه‌ت تا فێری زمانی روسی نه‌بووم نه‌متوانی چێژ له‌و شاكاره ئه‌ده‌بیانه ببینم كه هه‌نوكه كاریگه‌ری گه‌وره‌یان به‌سه‌ر منه‌وه به‌جێهێشتوه، له نێو ئه‌دیبه گه‌وره‌كانی روسدا مامۆستای ماسته‌ره‌كه‌م پێی باشبوو توێژینه‌وه‌كه‌م تایبه‌ت بێت به هه‌ر دوو نوسه‌ر: ریما كازاكوفا و ئه‌لكسه‌نده‌ر بروخانوف، هه‌ڵبه‌ت شعره‌كانی ریما و شاكاره‌كانی بروخانوف له ئاستی نه‌مریدان، هه‌ربۆیه له ژێر سێبه‌ری ئه‌و دوو ئه‌دیبه گه‌وره‌یه‌دا ئه‌م وتاره ده‌نوسمه‌وه(به ئومێدی ئه‌وه‌ی له ده‌رفه‌تێكی تردا به وردی له‌سه‌ر ئه‌م دوو ئه‌دیبه بنوسم).\nهه‌ڵبژاردنی ئه‌و تایتڵه په‌یوه‌ندی راسته‌وخۆی به‌یه‌كێك له لێكچه‌ره‌كانی نێو كۆلیژه‌وه هه‌بوو له روسیا، پرۆفیسۆری لێكچه‌ره‌كه محازه‌یه‌ره‌كی داینێ له‌سه‌ر رۆڵی كات له ئه‌ده‌بدا و به تایبه‌تی له كورته چیرۆكدا، هه‌ڵبه‌ت دارشتن و رێكخستنی رووداوه‌كانی نێو كورته چیرۆك لای ئه‌و مامۆستایه‌م ته‌نها پابه‌ندی كات نه‌بوو، یانی چیرۆكی هه‌موو رووداوه‌كان له‌سه‌ر بنچینه‌ی كات دیاریناكرێت، به‌ڵام كات له كورته چیرۆكدا په‌یوه‌ندی به جه‌وهه‌ری رووداوه‌كانه‌وه هه‌یه، له كورته چیرۆكدا ناكرێت كات فه‌رامۆشبكرێت، واته كات ده‌شێت له شكڵبه‌ندی ساڵ و مانگ و هه‌فته و رۆژ و كاتژمێر .. خۆی بكاته بنه‌ما بۆ كۆكردنه‌وه‌ی مفرده‌ی رووداوه‌كان، به‌ڵام ده‌شێت كات بكه‌وێته چركه‌ی ناكاته‌وه، چركه‌ی ناكات پرسێكی گه‌وره بوو لای من، جۆرێك سه‌رسامی و تێنه‌گه‌یشتنی بۆ من خوڵقاند، پرسیاری ئه‌وه‌ی لا دروست كردم ئه‌گه‌ر راست بێت ناشوێن یان بۆشایی یاخود كۆتایی بینین راست بێت، ده‌شێت ناكات یاخود وه‌ستاندنی كات، به گوزارشتێكی تر ئه‌ودیو كات بكه‌وین، یان كاتێك هه‌بێت بكاته سفر، هه‌ڵبه‌ت ئه‌م وتوێژه كه‌مێك له لێكچه‌ره‌كه‌ی دورخستینه‌وه، به‌ڵام مامۆستاكه‌م درێژه‌یدا به وتوێژه‌كه‌مان، رێكه‌وتین له‌سه‌ر ئه‌وه‌ی ئه‌گه‌ر پێناسێك هه‌بێت له‌سه‌ر كات ئه‌وا پێویسته له چركه‌یه‌كه‌وه ده‌ست پێ بكات بۆ ناكۆتا، یانی كات تێپه‌رینه به نێو بۆشاییدا، تێپه‌رینه به‌و ناشوێنه‌ی وه‌ك دوو هێڵی ته‌ریب به‌یه‌كتر به یه‌ك ناگه‌ن، گه‌ر راست بێت كات سه‌ره‌تا و كۆتایی نه‌بێت، كه‌واته جۆرێك په‌یوه‌ندی كات و ناشوێن به‌یه‌كه‌وه گرێده‌داته‌وه، به‌وه‌ی ناشوێن بریتیه له پێناسی شوێنێكی نه‌دۆزراوه، له كاتێكدا ناكاتیش بریتیه له (هیچ) وه‌ختێكی دیاریكراو، ناكات یان (كاتی سفر)ێك بریتی بێت له پابه‌ند نه‌بوون به پۆلێنبه‌ندی كاته‌وه(سه‌ده و ساڵ و مانگ و هه‌فته و وه‌رز و ..) بریتیه له وه‌ختێكی ئه‌به‌دی و نه‌مر وه‌ختێك كه له دایك نابێت و نامرێت، ئه‌و وه‌خته‌ش له كورته چیرۆكدا برێك كاتی شاراوه‌یه كه رووداوه‌كان به ناكاتدا گوزه‌ر ده‌كه‌ن.\nئه‌ده‌ب رووبه‌رێكی فراوانتر و جه‌نجاڵتره له رووبه‌ری زۆر كایه‌ی مرۆیی تر داگیرده‌كات، په‌یوه‌ندی ئه‌ده‌ب به سیاسه‌ت و ئابوری و كلتور و كۆی ژیانی مرۆڤه‌وه له په‌یوه‌ندی رۆح ده‌چێت به جه‌سته‌وه، دروست شتێكی خلود و نهێنی هه‌یه كه ئیلهام به داهێنه‌ره ئه‌ده‌بیه‌كان ده‌به‌خشێت بۆ نوسینه‌وه‌ی تێكسته شعری و شانۆیی و چیرۆك و رۆمان و نۆته‌كانی موزیك..، هیچ پاڵنه‌رێكی فشارئاسای ده‌ره‌كی نییه بتوانێت تێكستێت بنوسێته‌وه، هه‌موو ئه‌و تێكسته نه‌مرانه‌ی كات كاریگه‌ری له‌سه‌ر دروست ناكات له رۆحه‌وه سه‌رچاوه‌ی گرتووه، تێكست و شاكاره ئه‌ده‌بیه نه‌مره‌كان، له شوێنێكه‌وه دێن كه نه‌ناسراوه، له شوێنێكه‌وه هیچ شوێن پێی كه‌سێكی تری لێ نییه جگه له شوێنپێی ئه‌دیبه داهێنه‌ره‌كان، هه‌ڵبه‌ت له ناكاتیشه‌وه سه‌رچاوه‌ده‌گرن، واته زه‌مه‌ن جه‌به‌روتی خۆی تاقیناكاته‌وه بۆ خوڵقاندن و هه‌ڵهێناجاندنی ده‌قێكی نه‌مر، كات له‌شه‌رێكی ئه‌به‌دیدایه ده‌ژی دژ به ده‌قه نه‌مره‌كات، له‌م شه‌ره‌دا كات دۆراوه‌یه به‌وه‌ی به تێپه‌ری هه‌ر چركه و سه‌ده‌یه‌ك ده ئه‌ده‌بیه نه‌مره‌كان وه‌ك خۆیان ده‌مێننه‌وه.\nپرسیاری ئه‌وه‌ی ئێمه و كات و شوێن چۆن هارمۆنیانه پێكه‌وه كۆكراینه‌ته‌وه، ئه‌گه‌ر پرسیارێكی فه‌لسه‌فی بێت، ئه‌وا به پله‌ی نایاب پرسیارێكی ئه‌ده‌بیه، به‌وه‌ی ئه‌م سێ توخمه به جۆرێكی تێكه‌ڵكێش پیت به پیتی شاكاره‌كان به یه‌كه‌وه كۆده‌كاته‌وه، هه‌موو چركه و شوێنپێ و خودێك رۆڵی سه‌ره‌كی ده‌بینن له به‌یه‌كه‌وه به‌ستنه‌وه‌ی رووداوه‌كان، چركه‌ی سفر و هه‌نگاوی پێش گه‌یشتن به زه‌وی و كه‌سی نادیار، ئه‌و ئیلهام و رۆحه نادیاره‌یه به نێو ده‌قه ئه‌ده‌بیه‌كاندا گوزه‌رده‌كات، یانی ئه‌دیب له نه‌بوونه‌وه خوڵقاندن ده‌خوڵقێنێت، ئه‌دیب له یه‌ك كاتدا داهێنه‌ری كات و شوێن و خوده، جۆرێك له ده‌سه‌ڵاتی ره‌بانی هه‌یه كه هه‌موو شته‌كان به‌یه‌كه‌وه كۆده‌كاته‌وه.


سێبه‌ری گۆنای یار.\nمۆمی ژووره‌که سێبه‌ری گۆنای یاری له دیوار نه‌خشاندبوو. چه‌ند تاڵه موویه‌ک به لێوار گۆنایه‌وه شۆڕبووبوونه‌وه له‌به‌ر جوانی جووته مه‌مکی، وه‌ک هه‌نگ شیله‌ی گوڵ بمژێ نوسام به سێبه‌ری دیواره‌که‌وه و پێیا هه‌لگژام مه‌مکی وه‌ک بالی په‌پووڵه له ناو له‌پی ده‌ستم هه‌لده‌وه‌ری. به پێنووسێ سکێچی له‌شی یارم کێشا.\n- گه‌ر که‌سێ عاشقبێ ئه‌بێ سێبه‌ری یاری خۆش بوێ!\n- ده‌مه‌وێ خانه‌کانی له‌شت ببینم!\n- ده‌یبینم خانه‌کان چۆن هه‌ناسه ده‌ده‌ن و زیندوو ده‌بنه‌وه!\nبیست ساله هه‌ر به‌خه‌یاڵ له‌گه‌ل یار بووم ئه‌و خه‌یا‌لانه‌ی ده‌مکرد هه‌موو هاتنه دی. مه‌مکی ئه‌ندازه‌ی ناو له‌پی ده‌ستم، له‌شێکی ئه‌سمه‌ری تاریک ده‌مێکی شیرین لێوێکی باریک بالایه‌کی بچکۆلانه. ئێساش بۆ یه‌که‌م جاره له‌گه‌لم ده‌نوێ چۆن بنووم کاتێ یار له‌گه‌لما بێت کێ نالێ سبه‌ینێ به‌جێم ناهێلێ ؟!\nله فڕۆکه‌خانه به تاقه گولێکی سوور پێشوازیم لێکرد. یه‌که‌م ماچم بوو بێترس له‌یه‌ک ئالاین فرمێسکی یه‌کترمان مژی. له‌سه‌ر ئه‌م ماچ و باوه‌شه له ولاتانی دواکه‌وتوو به‌رد باران ده‌کرێین. بردمه ناو ماشینه‌که‌م که به‌گوڵ ڕازاندبوومه‌وه بووین به بووک زاوا. یار سه‌ری سووڕما، وتی: ده‌مزانی تۆ شێتی.\nکاتێ گه‌یشتینه ماڵ هه‌ر به گوڵ وێنه‌ی دلێکم به ده‌رگاکه‌وه نه‌خشاندبوو، باوه‌شی پێما کردوو، وتی: بۆ وام لێده‌که‌ی؟\nوتم: چاووت بچووقێنه!\nوتی: بۆنی گول و دارودره‌خت ده‌که‌م.\nئاوازی دارستانم داگیرساند ژووره‌که پڕ بوو له ده‌نگی چۆله‌کە و که‌ناری. چاویم کرده‌وه . هه‌ر به‌قه‌د دیواره‌که‌وه جووتم کردوو تێر ده‌می یه‌کترمان مژی. ته‌ختی نووستنم به په‌ڕه‌ی گوڵ ڕازاندبووه‌وه له یه‌کتر ئالاین. پاشان خۆمان شۆری خاولییه‌کانم به بۆنی گولاو کردبوو، یار وتی: تۆ زۆر شه‌یتانی!\nله برسا چوینه چێشتخانه‌که فڕنه‌که‌م کرده‌وه ئاشی شێخمه‌حشیم بۆ کردبوو ، تێرمان خوارد . دیسانه‌وه چووینه‌وه سه‌ر جێگا و شه‌ڕه ماچمان کرد . دوو چای شیرینم هێنا و به‌ده‌م قسه‌کردنه‌وه و باسی یاده‌کان خواردمانه‌وه. کات خێرا تێپه‌ڕی نیوه شه‌ومان به‌سه‌رهات. یار وتی: مۆسیقای چیت هه‌یه؟\n- ئینگلیزی، فارسی، فه‌ره‌نسی، ئیسپانی یا کوردی؟\nکاتێ بێدار بوومه‌وه ته‌نیا له‌سه‌ر جێگا ڕاکشابووم. ماله‌وه‌م پشکنی یار جێیهشتبووم چونکه له‌سه‌ر ده‌رگای ژووره‌که‌ی نوسیبوو: تۆ که‌سێکی ئاسایی نیت ، ببوره ده‌بێ به‌جێت بهێلم.


مرۆڤ و بەهاکان\nبەهای ئابوری پێوەری هەموو بەهاکانە:\nهەر لە دەستەڵاتی مەزهەبەکانەوە تا دەگاتە دەستەڵاتی سەرمایەداری جیهانی ئەمڕۆ بەناوی (بەها)یەکەوە ویستویانە بگەن بە بەهای(دەستەڵات)و لێرەوە موڵکیەت‌و بەرژەوەندی تایبەتی ئابوری‌و خۆیان بپارێزن.\nئەگەر بە چۆنیەتی مێژووی دەستەڵاتەکاندا بگەڕێینەوە زۆربەیان بەناوی بەهایەکەوە هێڕشیان کردوەو جەنگیان خوڵقاندوە، هەر لە دەستەڵاتی ئیمبراتۆرەکان‌و تا دەستەڵاتە مۆدێرنەکانی ئەمڕۆ، هەریەکەیان هەڵگری جۆرێک لە (بەها)ی دەرۆزەن‌و ڕوکەشیانە بون. بۆ ئەرگومەنتی زیاتری ئەم بۆچونە، بە کورتی دەگەڕێنەوە بۆ ئەم دەستەڵاتداریەتیانەی خوارەوە :\nدەستەڵاتداریەتی مەزهەبە جۆراو جۆرەکان‌و دەستەڵاتی خەلافەتەکانی ئیسلام‌و سوڵتانەکانی عوسمانی، هەریەکەیان بە ناوی پاراستنی(بەها)یەکەوە زۆرێک لە وڵاتانی ڕؤژهەڵاتی ناوەڕاست و بەشێک لە ئاسیاو ئەورپایان خستە ژێر هەیمەنەی مەزهەبی‌و ئایینی خۆیانەوە، هەریەکە لە قەشەو خەلیفەو سوڵتانەکان بەشی شێریان لەم موڵکدایەریەتی‌و سامانەبەردەکەوت...!\nکۆڵۆنیالیستەکانی ئەوروپا بە ناوی جیاوازی (بەهای شارستانی)و بەهای جوانی و ناشیرینی ئایینی‌و کەلتوری جیاوازەوە، هێرشیان بەرەو گەلانی ئەفەریقاو ئاسیا و ئەمەریکاو ئوسترلایاوقوتبەکانی باکور و باشوری سەر ئەم زەویە دەستپێکرد...!\n+دەستەڵاتدارە نازیەکانی ئەڵمانیا بەسەرۆکایەتی هیتلەر بە ناوی (بەهای ڕەگەزی)ەوە خوێناویترین جەنگیان دروستکرد بە مەهامی ئەوەی تەواوی جیهان داگیر بکەن..!\n+یەکیەتی سۆڤیەتی جاران بە ناوی شۆڕشی سۆسیالیستی‌یەوە لە سەردەمی (ستالین)دا، بە ناوی (بەهای یەکسانی‌و سۆسیالیستی)ەوە دەستی خستبوە نێو کاری سیاسی گەلانەوەو دەیوسیت بە ناوی ئەم بەهایەوە زۆرێک لە وڵاتان بخاتە ژیر هەیمەنی ئایدلۆژی و سیاسی و ئابوری خۆیەوە..!\n+وڵاتە (یەکگرتوەکانی ئەمەریکا) لە دوای جەنگی دووەمی جیهانیەوە بە ناوی (بەهای مۆدێرنەو بەهای لیبڕالیەت و بەهای دیموکراتی‌و بەهای مافەکانی مرۆڤ)و جیاوازیشارستانیەکانەوە، زەبری سیاسی و سەربازی‌و کولتوری بەکارهێناو زۆربەی بەها ئینسانیەکانی پێشێل کرد تابگات بە سەرچاوە ئابوریەکانی وڵاتانی جیهان‌و لەم ڕێگایەوە دەیویست هەیمەنەی ئابوری و ساسی خۆی بەسەر دەوڵەتانی جیهاندا بسەپێنیت..!\nڕێکخراوی تیرۆریستی ئیسلامی (داعش) لەساڵی ٢٠١٤ دا بە ناوی گەڕانەوەی( بەهای ئایینی ئیسلام) حوکمی خەلافەتی ئیسلامی‌و پاراستنی ئەحکام‌و نەریت و کولتوری ئیسلام و لە ڕێگای بە حەرام و تەکفیرکردنی بەهای ( دیموکراتی و شارستانی ڕۆژئاوایی) هێرشی گەورەو خوێناوی کردە سەر دەوڵەتی سوریاو عێراق، وە هەر بە ناوی زیندوکردنەوەی ئەم (بەها وەهمیانە)وە، بەهای ئینسانی زۆرینەی مرۆڤەکانی ئەم ناوچەیەی پێشێل کردو خستیە ژێڕ تاکە شەریعەتی تاریک و ئاڵای ڕەشی خۆیەوە،..!\nلە گەڕانەوە بە مێژووی ئەم دەستەڵاتداریەتیە جیاوازانە، ئەوەمان بۆ دەسەلمێت کە چۆن لە ڕێگای باوەڕو ئایدلۆژی و بەهای وەهمیەوە بگەن بە (بەهای ئابوری) نێو ئەم دونیایەو هەموو شەرو ململانێکان لە پێناوی گەیشتن بوە بەئامانجە مادی‌و دونیاییەکان، کە لە نێو سیستەمی دەستەڵاتداریەتیدا بەهای (موڵک‌و سامان‌و ئابوری) بەهایەکی ڕەها بوە، وە پێوەری هەموو بەهاکانیش بوە.\nلەگەڵ دروستبونی ئەم جؤرە دەستەڵاتە پاوەنخوازانەدا، کۆمەڵگای مرۆڤایەتی تا ئاستێکی دیاریکراو توانیویەتی هەنگاو هەڵگرێت و قۆناغ بە قۆناغ چۆنیەتی هەندێک لە بەها بێسودەکانی وەک (بەها وەهمی‌و پیرۆزی‌و ڕەمزیەکان) بەجێبهێڵێت و بەرەو (بەهای ماف‌و ژیانیەکانی) هەنگاو هەڵگرێت‌و پێیبگات. بەڵام بەداخەوە مرۆڤایەتی نەیتوانیوە خۆی لە وەهمی (بەها ئابوری)ەکانی ئەم سیستەمە دەربازبکات‌و بکەوێتە سەر ڕەوتی (بەها ئینسانی‌و سروشتیەکان)!\nوە لەسەردەمی پیشەسازی‌یەوە تا ئەم بازاڕە گەرمەو پڕ گەشەکردوەی ئەمڕۆ لە پێناو بەدەستهێنانی فراوانکردنی (بەهای دەستەڵاتی جوگرافی‌و ئابوری)، بەهای مرۆیی‌و بەهای سروشت‌و بەهای ئازادی‌و دادپەروەری‌و کەرامەت‌و مافی بەشێکی زۆری مرۆڤەکانیان پێشێلکردوە. وە لە دونیای ئەمڕۆدا (بەهای سروشت) وەک سەڕچاوەیەکی گەورەی سەرمایە بەهای گەورەی پەیداکردوە، نەک وەک (بەهایەکی ڕووتی سروشت)ی وەک سەرچاوەی بەردەوامی نەسڵی مرۆڤ و زیندەوەرو گیانداران و ژیانی هەموان.\nواتا زۆرینەی بەهاکان لەگەڵ هاوکێشەی قازانجی ئابوری لێکدراوە بۆ ئەوەی لە ئەنجامدا هەر (بەهای ئابوری) بە دەستدبێنێتەوە. چونکە (بەهای باڵای ئابوری)ی پێوەری تەواوی بەهاکانەو بەهای مرۆڤی خستۆتە ژێر باڵی ڕەهای خۆیەوە..!\nبەردەوامی و نەگۆڕینی ئەم هاوکێشەیە، هەرگیز ڕێگا نادات‌و ناهێڵێت بەهایەکی تری کاریگەرو ئینسانی لە هزرو هوشیاری زۆرینەی کۆمەڵگای مرۆڤایەتی دروستببێت، بۆ ئەوەی مرۆڤەکان لە بەهای هاوبەشی مرۆیی نزیکببنەوە.\nبەکار‌هێنانی (بەهای نیشتمان) لە پێناوی بەهای دەستەڵاتدا:\nنیشتمان وەک پارچە زەویەکی بچوک لەم زەوی‌یە گەورەیەی جیهاندا لە ئەنجامی شەڕو ململانێ مێژووی‌یەکانی نێوان مرۆڤەکان دابەشکراوەو بە دەستهاتوە، ئێستا هەندێک لە میللەتان لە نێو نیشتمانی سەربەخۆی خۆیاندا دەژین، وە هەندێک لە میللەتانیش بۆ جاری دووەم و سێیەم نیشتمان و ژینگەیەکەیان لێ زەوتکراوەو تەنها دەتوانن وەک مرۆڤێکی (پلەدوو) بەبێ بڕیارو مافێکی سیاسی سەربەخۆ، لەسەر خاک و ژینگەکەیاندا بەژێردەستەیی بژین.\nنوخبەی دەستەڵاتخوازان‌و حیزبە ئۆپۆزسیۆەنە باڵادەستەکانی ئەم میللەتە ستەملێکراوانە، بە ناوی (بەهای ڕزگاری نیشتمان)وە، دەستیان کردوە بە خەباتی سیاسی‌و چەکداری‌و دەیانەوێت بگەن بە (بەهای دەستەڵات) لە نێوخۆی وڵاتەکانی خۆیاندا.\nواتا دەستەڵاتخوازەکانی نێو گەلە ژیردەستەکان و حیزبەکانی دەرەوەی دەستەڵات و دەولەتی حازر، دەیانەوێت خواستی (بەهای مەعنەوی) ئەم میللەتە بێبەشە لەگەڵ (بەهای دەستەڵات و بەهای ئابوری) خۆیاندا تێکەڵ بکەن‌و لەم رێگایەوە بە (بەهای بەرژەوەندی) و مەهامە تایبەتیەکانی خۆیان بگەن..!\nبەهای نیشتمان لە دیدی گشتی هاوڵاتیاندا ئەوەندەی (بەهایەکی مەعنەوی) هەیە کەمتر (بەهایەکی ئابوری)هەیە، وە هەر ئەم (بەها مەعنەویە)یە کە بوەتە پاڵنەری ئەم میللەتە بێبەش‌و ژێردەستەیە، کە چەندین ساڵە خۆی دەکاتە قوربانی ڕزگاری و سەربەخۆیی نیشتمانەکەی. چونکە لە نێو ئەم (بەها مەعنەویە)دا بەهای ئینسانی و ماف‌و کەرامەتی خۆی لەمس دەکات..!\nسەرەتای بەهای نیشتمان لێرەوە دەستپێکردوە، بۆیە زۆرینەی میللەتان دەیپارێزن و شەڕی لە پێناودا دەکەن. کوردستانی ئێمەش وەک نیشتمانێک، وەک ژینگەیەک لەسەر ئەم زەویە بۆ چەندین ساڵە لەلایەن داگیرکارە سەرکوتگەرو مشەخۆرەکانەوە داگیرکراوە. بەڵام هەروەک چۆن سەرمایەداری جیهانی بە ناوی (بەهای شارستانی و دیموکراتی) دەیانەوێت (بەهای ئابوری وسەرمایە) و بەرژەوەندیە تایبەتی و مادیەکانی خۆیان بپارێزن..ئاواش نوخبەی دەستەڵاتخوازان‌و حیزبە دەستەڵاتدارەکان دەیانەوێت لە ڕێگای (بەهای نیشتمان)ەوە، بەهای دەستەڵاتی شەخسی‌و بنەماڵەیی‌و حیزبی‌و نیشتمانی‌و دەوڵەتی ئابوری لە نێو سیستەمی ئەمڕۆدا بەدەستبهێنن.\nواتا دەستەڵاتداران (بزووتنەوەی کوردایەتی) ویستویانەو دەیانەوێت خواستی (بەهای مەعنەوی) ئەم میللەتە بێبەشە لەگەڵ بەهای دەستەڵات و بەهای تموح‌و قازانجی ئابوری خۆیاندا تێکەڵ بکەن‌و بە دەستەڵات و بەرژەوەندیە تایبەتیەکانی خۆیان بگەن [هەروەک چۆن ئێستا لە باشوری کوردستاندا لە ڕێگای گەندەڵیکردن و فرۆشتنی نەوتەوە پێیگەیشتون]..!\nهەندێ لە بەها گشتی‌یەکان لە نێو ئەم سیستەمەدا بونەتە پێداویستیەکی باوی ڕؤژانە، مرۆڤەکان لە کەمی و نەبونی ئەو بەهایەنەدا هەست بەبێ بەها بونی خۆیان دەکەن، بۆ نمونە ئەگەر میللەتێک خاوەنی(نیشتمان و دەوڵەتێکی سەربەخۆ)نەبێت هاوڵاتیەکانیشی هەست بە (بەهای خودی‌و کەسیەتی) خۆیان ناکەن..!\nبە کورتی هەروەک چۆن دەوڵەتە زلهێزو داگیرکارو سەرمایادارە چاوچنۆکەکانی نێو ئەم سیستەمە زۆرینەی بەها ئینسانیەکانیان کردۆتە فیدای بەهای ڕووتی ئابوری..هەر وەک چۆن سەرمایەداری جیهانی ئەم سروشتەی لە پێناوی بەهای قازانجدا تێکداوە، ئەوا دەستەڵاتدارە خێڵەکیەکان‌و حیزبە بیروکرات‌و گەندەڵ‌و مشەخۆرە ناوچەییەکانیش ژینگەو نیشتمانی هەندێ لە وڵاتەکانیان کون کون کردوە بۆ دەرهێنانی کانزاو کەرەسە خاوەکانی وەک(نەوت‌و گاز)، تا بتوانن (بەهای ئابوری) خۆیانی پێ بەهێز بکەن و سەرمایەی تایبەتی خۆیانی پێ زیاتر بکەن.\nئیستا نمونەیەکی زیندومان هەیە: لە دیدی دەستەڵاتدارانی ئێستای باشوری کوردستاندا بەهای (نەوت و پارە) لە بەهای نیشتمان و هاوڵاتیبون بە بەهاترە، واتا بەهای(نەوت) بەهای (ئازادی‌و سەربەخۆیی‌و هاوڵاتیبونی) سوتاندوە..!\nلە کۆتاییدا دەڵێم هەتا هاوکێشەی ململانێ‌ی مرۆڤایەتی‌و ململانێ‌ی نێوان دەستەڵاتدارانی ئەمڕؤ لە بەهای (سەرمایە)وە نەگۆڕێت بە بەهای (سروشت‌و ژینگە)..هەتا ترسی کەمی (پارەو سەرمایە) نەگۆڕێت بە ترس لە کۆتایی زیندویی(سروشت‌و مرۆڤ)، تا ئەم هاوکێشەیە بە تەواوی پێچەوانە نەبێتەوەو (بەهای مرۆڤ‌و بەهای سروشت) نەبنە بەهایەکی باڵاو پێوەری هەموو بەها دونیایی و ئابوریەکان، ئەوا مرۆڤ (بەهای ڕوت‌و سروشتی) خۆی بۆ ناگەڕێتەوە..!!


شەهیدبوونی ٣ ژنە سیاسەتمەداری کورد، خەسارێکی گەورەیە بۆ گەلی کورد و تێکۆشانی ئازادی خوازانەی گەلەکەمان – پەژاک\nشەهیدبوونی ٣ ژنە سیاسەتمەداری کورد، خەسارێکی گەورەیە بۆ گەلی کورد و تێکۆشانی ئازادی خوازانەی گەلەکەمان\nدوێنێ رێکەوتی 09.01.2013 گوێی بیستی هەواڵی دڵتەزێنی شەهیدبوونی سێی ژنە سیاسەتمەداری کورد بە ناوەکانی هەڤال سەکینە جانسز یەکێک لە دامەزرێنەرانی پەکەکە، فیدان دوغان نوێنەری کەنەکە لە وڵاتی فەرانسە و لەیلا سۆیلەمەز سیاسەتمەداری کورد لە شاری پاریسی پێتەختی فەرانسە بووین کە لە ئەنجامی هێرشێکی تيروريستى دا شەهید کراون و هەتا ئێستاکە بکەرانی ئەم کردەوە هۆڤانەیە ئاشکرا نەکراون.\nوەک پارتی ژیانی ئازادی کوردستان، ئەم هێرشە درندانەیە لەسەر سیاسەتمەدارانی کورد شەرمەزار دەکەین و بەم رێگایەوە سەرەخۆشی خۆمان ئاراستەی سەرجەم گەلی کورد لە هەموو بەشەکانی کوردستان و بەتایبەت لە رێبەری گەلی کورد، رێبەر ئاپۆ و پارتی کرێکارانی کوردستان، پەکەکە دەکەین.\nبێ گومان پێک هاتنی هێرشێکی لەم چەشنە لە وڵاتێکی وەک فەرانسە و لەبەرامبەر کەسایەتی گەلێکی خاوەن ئەو ئاستە لە تێکۆشان و بەتایبەت لە بەرامبەر ژنە سیاسەتمەدارانی کورد،کارەساتيكى نوێیە وگەلەکەمان و سەرجەم لایەنە کوردییە بەرپرسیارەکانی رووبەرووی نیگەرانی جیدی کردۆتەوە . ئەمە روون و ئاشکرایە کە دەوڵەتی فەرانسە لە پێناو پاراستنی ئەم کەسایەتیانە بەرپرسیارە و روودانی بویەری بەم شێوازە لەو وڵاتە، لەکەیەك له سه ر روخسارى ئه م دەوڵەتە سازده كات. بە تایبەت کە هەنووکە گەلی کورد و تێکۆشانی ئازادی خوازانەی گەلی کورد، لە قۆناخێکی یەگجار زۆر هەستیار دا تێدەپەرێت، رووداوی لەم چەشنە هەڵگڕی واتای زۆر مەترسیدارە بۆ گەلی کورد. لەسەر ئەم بنەمایە بانگ لە دەوڵەتی فەرانسە دەکەین کە پێویستە بە زووترین کات ئەم رووداوە روون بکاتەوە و ئاشکرای بکات کە کام هێز لە پشت ئەم هێرشە درندانەیە هەیە و بکوژانی ئەم سياسه تمه دارانه سه زا بکات.\nشەهیدبوونی ئەم گەورە سیاسەتمەدارانە، خەسارێکی گەورەیە بۆ گەلی کورد و تێکۆشانی ئازادی خوازانەی گەلی کورد. ژنيكى تيكوشه ر وەک هەڤاڵ سەکنیە جانسز لە تێکۆشانی سەردەمیانە و هاوچەرخی کورد خاوەن پێگەیەکی تایبەتە و سەرجەم ژیانی خۆی بۆ تێکۆشان لە پێناو ئازادی گەلی کورد و بەتایبەت ئازادی ژنانی کورد تەرخان کرد. هەڤال فیدان و هەڤاڵ لەیلاش هه ر وه ها لە تێکۆشانی ئازادی خوازی گەلی کورد دا، خاوەن رۆڵی تایبەت بوون. لەسەر ئەم بنەمایە بانگ لە سەرجەم گەلی کورد لە هەموو بەشەکانی کوردستان و لە رۆژهەڵاتی کوردستان و بەتایبەت کوردانی نیشتەجێی ئەورووپا دەکەین کە بە شێوەی جەماوەری و بە شێوەیەکی شیاوی ئەم شەهیدە قارەمانانە، خاوەنداریەتی خۆیان نیشان بدەن و لە پێناو ئاشکرا کردنی ئەو پیلانە چەپەڵانەی کە لە پشت ئەم کردەوە تيروريستييه شاراوەیە، لە هەموو گۆرەپانەکاندا دەست بە چالاکی و رێپێوان بکەن.


بۆ پاراستنی دڵت خۆت لەدووكەڵی جگەرە بەدووە بگرە\nبەپێی توێژینەوە نوێیەكان، دووكەڵی جگەرە دەبێتە هۆی بەرزبوونەوەی فشاری خوێن.\nگەر دەتەوێت بچیتە ژورێك، یان ئۆتۆمبیلێكەوە كە دووكەڵی جگەرەی تێدایە، چاكەیەك لەگەڵ خۆت بكە: چاوەڕێكە تا دووكەڵەكە نامێنێت. ئەمەش لەبەرئەوەی بەپێی لێكۆڵینەوەیەكی تازە ئەوكەسانەی جگەرە ناكێشن و بۆ ماوەیەكی زۆر بەر دووكەڵی جگەرە دەكەون، پەستانی خوێنیان زۆر بەرز بووەتەوە.\nجیا لەمەش، لێكۆڵینەوەكە دەری خستووە بەركەوتنی دووكەڵی جگەرە بۆ ماوەی ١٠ ساڵ، بەڕێژەی ١٧٪ فشاری خوێن بەرز دەكاتەوە.\nئەمە یەكەم لیكۆڵینەوەیە كە پەیوەندییەكی نزیك لە نێوان بەرزە فشاری خوێن و دووكەڵی جگەرە ئاشكرا دەكات لەڕێی تاقیكردنەوەی میزی بەركەوتوویەكی دووكەڵی جگەرەوە كە دەركەوتووە لە میزەكەیدا ڕێژەی كۆتینین هەیە كە ئەمیش یەكێكە لە پێكهێنە سەرەكییەكانی نیكۆتین.


چیرۆک و جیهانی ئاشنا - قەڵەم\nکێین و بەرەو کوێ\nچیرۆک گێڕانەوەی نەهامەتییەکان، دژوارییەکان و خەونەکانی مرۆڤە. بۆیە کاتێک دەیخوێنینەوە دەبینین زیاتر بریتییە لە گێڕانەوەی ژیانی مرۆڤە ئاساییەکان، واتە ئەوانەی راستەوخۆ دەرگیری کێشەکانی ژیانن و خەونی دەربازبوونیانە لێیان.\nرۆشنبیریی مەرج نیە لە کێشە کۆمەڵایەتی و سیاسیە و ئایدیۆلۆژییەکانی ناو کۆمەڵگادا لەپاڵ حیزب یان لایەنێکی رێکخراوی سیاسیدا راوەستابێ، بەڵام مەرجە کە لە ئاست ئەم کیشانەدا هەڵوێستی هەبێ، جا چ بە شێوازی نووسین و چ بە شێوازی کردە. ئەم هەڵوێستە پێش لە هەر شتێک بە هۆی هەڵوێستی رەخنەگرانەی رۆشنبیرییەوەیە کە بنەمای سەرەکیی پێناسەی ئەوە.\nرووداوەکانی ژیانی رۆژانە بەڕواڵەت ئاسایین. بۆ وێنە لەخەوهەڵدەستین، ناندەخۆین، دەچینە سەر کار،... دەگەڕێینەوە، ژەمی ئێوارە دەکەین، تەلەفزیۆن، یاخود میوانی و ئەوسا خەوتن. بەڵام داخۆ ژیان هەر ئەمەیە؟ ئایا بیرمان لەوە کردووەتەوە کە دەکرێ لە تەلەفزیۆن شتێک رووبدات، هەموو رەوتی ژیانی ئەو رۆژەمان لێ بکا بە جۆرێکی تر؟\nدێوەزمە و فریشتە\nنیچە دەڵێ لە بەرەنگاربوونەوەی دێوەزمەکان ئاگات لە خۆت بێت تۆیش نەبیتە دێوەزمە. ئەم رستەیە ئەو پرسیارە هەمیشەییە دەوروژێنێتەوە کە داخۆ دەکرێ لەشەڕ لەدژی خراپە خۆت خراپ نەبیت. پرسیارێکی گرینگ کە دۆزینەوەی وەڵامەکەی دژوارە.\nچیرۆک و جیهانی ئاشنا\nزەوی رەمز و رازی خۆی لەدەستداوە. نە دووڕگەیەکی دوور ماوەتەوە مرۆڤ خەیاڵی پێیەوە بڕوات، نە کێوێک و نە شار و نە وڵاتێکی نەدۆزراوەی تر. پشتەوەی هەورەکانیش چیتر دونیایەکی خەیاڵی نین. بە فڕۆکە هەموو ئان و ساتێک لەوێیش خەریکین تێدەپەڕین. مرۆڤ لە جیهانێکدا دەژی ئاشنا، بگرە بە جۆرێک دووپاتکراوەیش.\nئاشنابوونی جیهان، وزە و سەرنجڕاکێشیی جارانی لە چیرۆکەکانیش سەندووەتەوە. چیتر دوورکەوتنەوەی پاڵەوانەکان دڵمان نالەرزێنێ و نیگامان لەگەڵ خۆی پەلکێش ناکا. بگرە رەنگە سەرسوڕمانیشمان تیا پێکدێنێ. لە خۆمان دەپرسین پاڵەوان بۆ کوێ؟ داخۆ شوێنێکی نوێ هەیە بۆ ئەوەی خۆی بۆ و لێ تاقی بکەیتەوە؟\nئاشنابوونی جیهان بگرە خەونەکانیشی لە وزە خستووە. داخۆ لە نێوان خەونەکان و نائاشنابوونی جیهان بەجۆرێک پێوەندی نەبوو؟ داخۆ تەنیا رق و ئایدیۆلۆژیای ئاڵمانییەکان بوو بۆ ئەوەی بیانەوێ دەست بەسەر جیهاندا بگرن، یاخود هێزێکی دەروونیش بۆ ئەوەی بڕۆن و جیهان ببینن؟ داخۆ بۆ سوپای سووریش هەر ئەمە لەو سەردەمەدا نەیدەخوارد؟\nپێوەندیی نێوان نائاشنابوونی جیهان و چیرۆک هێزێکی گرینگە بۆ جووڵانی جەستەیی. بۆ ئەوەی لە شوێنێکەوە بۆ شوێنێکی تر بڕۆین. بەڵام داخۆ پێوەندیی نێوان ئاشنابوونی جیهان و چیرۆک چی؟\nلێرەدا چیرۆک مەجبوورە لە جیهانێکی ئاشنادا خەریکی چێکردنی نائاشناکان بێت. چیرۆک مەجبوورە سەرلەنوێ هەموو مێژووەکە پێچەوانە بکاتەوە، تەنیا بۆ ئەوەی بیەوێ چیرۆک بێت و بیەوێ شتێکی سەرنجڕاکێشی هەبێ. ئەو نائاشنایانەی نەبوون و بەڵام ئەو مەجبوورە سازیان بکا.\n٢٣ی دێسامبری ٢٠٢٠\nمۆدی ماڵپەڕی ئەدەبی\nڕوانینێک بۆ ئەدەبیاتی منداڵان\nبۆ مارف ئاغایی مامۆستام\nBrazilian Theater Actor Fabrizzio Nascioli\nSerbian Owner and Manager of Propulsion Goran Zarić\nArgentinian Graphist Mariano Luna\nهەستی من و تۆ\nعەلی ساڵح ئاریانی\nچاوی تۆ ڕەشە و چاوی من نادیارە\nڕێگاکانی تۆ دەچێتەوە سەر ڕێگاکانی من\nڕێگاکانی من دەچێتەوە سەر خەیاڵەکان و بیرەکانی تۆ


به‌ڕێوه‌به‌رایه‌تی ئاسایشی هه‌ولێر چ ڕوونكردنه‌وه‌یه‌كی بۆ ستانده‌ر ناردووه\nستانده‌ر، تایبه‌تئه‌مه‌ی خواره‌وه ده‌قی ڕوونكردنه‌وه‌یه‌كه كه له لایه‌ن (محمد سه‌لیم مزوری) ناوێكه‌وه له به‌ڕێوه‌به‌رایه‌تی ئاسایشی گشتی هه‌ولێر بۆ ستانده‌ری ناردووه و ئێمه‌ش وه‌ك خۆی بۆ خوێنه‌رانی ستانده‌ر و خاوه‌ن ویژدان و دادپه‌روه‌ره‌كان بڵاوده‌كه‌ینه‌وه:ده‌قی ڕوونكردنه‌وه‌كه وه‌ك خۆی:نامه ییکی کراوە بۆ مسعود عبدالخالقماموستای به ریز نازام چی پیت بلیم پیشه ت نازانم ،چونکه هه ر رۆژه و له سه ر شتیک ده نوسیت رۆژیک راویژکارو شیکه ره وە ی سیاسی و رۆژیکیش رۆژنامه نو س و ره خنه گر رۆژانیکیش میژوو نوس و رۆژیکیش ئوپزسیون و رۆژانی تریش دوستی ده سته لات .بۆیه نازانم پیشه ت چی یه ؟؟؟ بمبوره به لام ئه مرۆ ناچارم وە لامت بده مه وە ،بۆ ئه وە ی هیلی سوری درۆه کانت نه به زینی نازانم بۆ ئه وهات لی هاتووە ....هه واله که ی ئه مرۆی (ستانده ركورد) له سه ر شه هیدکردنی خه باتگیرو ئه فسه ری ئاژانس(بختیار نجفی) شتیکی زوور سه یر بۆ ناوە رۆکی نوسینه که ت له گه ل ناونیشانی ئه رز ئاسمان لیک جیاواز بوون ،هه ر هه مووی که راهیه ت و حقد و بۆچونی تیرۆرسته کانی پیوە دیار بۆ، ئه ری به س نی یه درۆ و درۆ و درۆ کردن ئه ری تاکه ی مزایدات به خوینی شه هیده کانمانه وە ده که یت ئه گه ر وانی یه فه رموو هه ر شاشه ییکی تلفزیوون هه لده بژیریت من ئاماده م بیم رۆبه رۆی یه كترو به بینه ری کوردببینه وه و گفتو گو بکه ین کا من راست ده لیم یان تو .....؟؟؟؟تو باسی شه هید کردنی که سیک ده کیت که هه موو ژیانی خوی ته رخان کردبوو بۆ پاراستنی تو خه لکی کوردستان له هه مان کاتدا تو باسی ده زگایه ک ده که یت که خوت و هاورییه جاسوسه کانت به ئازادی و له ژیر ئه منیه تی و هیمنی ئه واندا رۆژ تا شه و درۆ ده که یت بۆ ختانیان پی ده که یت بی ئه وە یه کیکیان پیت بلیت بۆ کلاوە که شت خواره چونکه ئه وان خه ریکی پاراستن و ئه منیه تی کوردستان و له خویان ناگرن پیته وە مشغول بکه ن ،مسعود عبدالخالقی فس فس پاله وانی سیبه ری ئه وان ،ده فه رموو ئه گه ر پاراستن و زانیاری ته نها خه ریکی یه ک بن ئه ی چون تا کو ئیستا تیرۆرستان نه یانتوانیوە بینه ناو خاکی هه ریم ،ئه ی ئه مه درۆیه کی تر زه ق نی یه؟ تو خوا به سه خوت خه ریکی شتی پرۆ پوچ بكه ، وە وە ره سه ر واقعی ته واو با چیتر دژایه تی هیزه ئه منی یه کانی کوردستان نه که ین چونکه خوینی من و تو و ئه ون ، هه موو ژیانی خویان ته رخان کردووە بۆ پاراستنی تو و من ئه و تا که ی بی وژدانی و درۆ ده ر حه ق به پیرۆزترین ده زگا ده كه ین .... محمد سلیم مزوری‌به ریوه به رایه تی ئاسایشی كشتی‌هه ولیر ---------------------------------------------------------------------------------------سه‌رنج:هه‌ڵه‌ی هه‌ره گه‌وره‌ی ئه‌وان ئه‌وه‌یه كه تا ئێستاش نازانن ئه‌ركی خاوه‌ن ئیمتیاز چییه و شاره‌زای سایت و مانای خاوه‌ن ئیمتیازی نین، ئه‌وان ئه‌وه نازانن كه به‌ڕێز مامۆستا مه‌سعود عبدالخالق خاوه‌ن ئیمتیازی ده‌زگای ستانده‌ر زۆر ئاگای له‌و نوسینانه نییه كه له ستانده‌ر بلاوده‌بێته‌وه .له‌گه‌ڵ ئه‌وه‌شدا ستانده‌ر هه‌موو ئه‌و ڕوونكردنه‌وه و نوسینانه‌ی كه له لایه‌ن ئاسایشه‌وه هاتووه بلاومان كردۆته‌وه، وه‌ك ئه‌وه‌ی كه ئێستا ئه‌و ڕوونكردنه‌وه‌ی سه‌ره‌وه وه‌ك خۆی بلاوكراوه‌ته‌وه.ده‌زگای ستانده‌رباشوری كوردستان22-10-2011تێبینی:هه‌موو ڕاگه‌یاندنه‌كان ئازادن له بڵاوكردنه‌وه‌ی ئه‌م هه‌واڵه\t(5436) جار خوێندراوه‌ته‌وه zhela\nqsaken zor tawaw barze muhamd salim chunka hawale wa be mnawa blaw akanwa har rojaw bwxtanek akan bzhe kurd bzhe kurdistn bzhe pdk amir\nوةلا ئةوةندة بيكةنيم دايكم دةيكوت ئةو هةموو بيكةنينة دةبي ج بةلايةكى بيوة بيت .. ئاخر توخوا ئةوة شيوة نوسينى بةريوةبةريكة ؟ ئاخر بوية حالمان زور جوانة ئا ئةمانة لةم نيشتمانة بةريوةبةرن .. ئةوجار تيرورست بو ديتة كورديتان ئيشي جية لة كوردستان ئةى ئةوة نية ماوة ماوة يةك بي سةروشوين دةبيت و دةزكاكانى بةناو ئاسايش تيروريان دةكةن .. وةلا بابا هيج مةجبور نية .. بيتة كوردستان .. باشة ئةكةر بوليس هةبو ئاسايش بوجى كة ئاسايش ةبو زيرةفانى بوجي كة زيرةفانى هةبوو باراستن بوجى ئةي هاوار نيشتمانة سوتمان كراوةكةم كاروان سليمانى 26/10/2011\nبه خوا ده زكاى ستانده ر ده زكاييكى جاسوسى يه و بشتكيرى ووته كانى محمد سليم مزوورى ده كه م هةلةبجةى\nكاك مسعود خوا ئةمجارةش شتيكى بؤ داى لى بخؤى من ئةو كاك محمدةبم ئةو حسابةشم بؤ نةدةكردى بةراست ئيستا قيبلة لة كوى وةية\tKURDO\nKake mizure BO Janabit Wadazane Pashaltan Zor Paka Ewash Dabe Badarde Qazafe Bichin Ewash Tanha Eshtan Dizew Gandalew Dirokirdina\nدةستخوش كاكى مزورى، 100% قسةكان راستة. كاك مةسعود عبدالخالق، وةك كةوجكى جيشت واية لة كةل هةموو خواردنيك ووجودى هةية. بةس هةقى خويةتى جونكة بارتى لةوة خوش بوو كاتى ستاندارد باسى لة شةهيدكردنى سةردةشت و بارتى كرد، بةس بارتى ايستاش سةرم سورماوة بو لة مةسعودى ستاندارى نيو دةوللةتى بيدةنكة. وةلا سةيرة\tهؤكر\nبه ريَزان به ريَز مزورى نه ينوسيوه من به رِيَوه به رم ئيَوه هه ر به وه تانا دياره كه كيَره شيَويَنه رن ، من به هه مو شيَوه يه ك بشتكيري له به ريَزيان ده كه م هيواى سه ركه وتن و ته مه ن دريَزيان بؤ ده خوازم جونكه رِؤزيان خستوه ته سه ر شه و شه ويشيان خستوه ته سه ر رِؤز 0\tکامه‌ران\nمن تێ ناگه‌م که‌سێک کوردی نه‌زانێت بئاخڤێ و بنوسێ چۆن پۆستێکی وا باڵای پێ ئه‌درێت ؟ له وه‌ش گۆڵمه‌زتر ئه‌وه‌یه وا ئه‌زانێ خه‌ڵک له مه‌ريخ ئه‌ژين ، ده فه‌رموو کاکی به‌ڕێوبه‌ری ئاسايش یان پاراستن ئه‌وه تورکيا ئه‌مشه‌و حه‌ره‌می خاکی کوردستانی به‌زاندووه فه‌رموو خۆت و هێزه‌کانت بڕۆن بمانپارێزن !!! Diyar\nDest xosh kak Muhamed, berasti welamekt beqed balay Mesud Abdulxalqt daytewe. Ew le hemu shit dezanet u hich nazanet. Standert rojane hezaran berezi be parti u yeketi u xelki kurdistan dekat belam katek welamyan dedretewe ewa hawaryan le heldeste. ba hemuman rastgo bin u bileyn dujmnan xelki zor nasyaw le naw emeyan raspardwe ke le ezmunekeman bidan u lenawi berin. Bo nabe emzataney ke diji deshelati dimkuratiyekeman qise deken ser be dujmnan nebin?! biji kurd u kurdistan\tشوان هه وليرى\nبه داخه وه بو توو نوسينه كه ت كاكه ى ئاسايشى گشتی هه‌ولێر به راستى زورت ماوه ببه يه كورديكى دلسوز بو وولاته كه مان , جيهان گوُرا ئيوه و عه قلييته كه تان نه گوُرا\tshene\nئاسايش و باراستنةكةى بارتى بةرؤشنبير و قةلةم بةدةست فيرن مامؤستا لييان مةكرة\tعبدالرحمن بڵباس\nتكام وایه كاك مسعود عبدالخالق وه‌ڵامی ئه‌و قسه نابه‌جێیانه‌ی ئه‌و نابه‌رپرسه‌ی به‌ناو ئاسایشه بداته‌وه،چونكه زۆر له‌خۆیان رازین و واده‌زانن خێر به‌و میلله‌ته ده‌كه‌ن،ئه‌گه‌ر به‌ئه‌ركی خۆت هه‌ڵنه‌ستی كاكی ئاسایش بوونی تۆ له‌م شوێنه چ مانایه‌كی هه‌یه؟،ده‌ست خۆشی له برایانم ده‌كه‌م له‌سایتی ستانداردكورد هه‌ر سه‌ركه‌وتوو بن و ته‌مه‌ن درێژبن\tاركوشى\nمسعود عبدلخالق فس فس باله وان ههههههه به راستى به راستى كونترولى ده ستى كه سانيكه به بى ئه وان ناتوانى يه ك بيت بنوسيت بو زانيارى محمد سليم به ريوه به رى ئاسايش نيه\tاكرم مه سيفى\nكاك محمد مزورى وا دياره جه نابت له سالانى حه فتايه كان و هه شتايه كان و نه وه ته كان ده زى كاكى به ريز ئيستا هه زاره ى سييه مى زايين و سالى 2011ى زايينه هه موو شتيك كوراوه له نامه كه ت دياره كه زمانى كوردى باش نازانيت وزورهه له ى ريزمانيت كردووه كه ئه مه ش عه يبيكى زور كه وره يه بو ده زكايه كى كه وره ى وه كو ئاسايش كه نه توانيت ئينشايه كى كوردى بنوسيت من وه كو بارتييه ك هيواخوازم كه ئه م نامه يه هى تو نه بيت و ساخته بيت جونكه به راستى هيج شتيكى باشى تيدانييه و زورزور لاوازو بى سه روبه ره ئه مرو جه واشه كارى كاريكى ئاسان نييه بارتى و يه كيتى به م هه موو باره و بودجه و هيزو ده سه لاته ناتوانن جه واشه كارى بكه ن مسعود عبدالخالق جى بيده كريت حيزبيك بارزانى دامه زرنه رو سه روكى بيت و خاوه ن ئه م هه موو ميزووه برشنكدارو باره و ده سه لات و به يوه ندى نيوده وله تى و ناوخويى به هيزبيت جون به هه واليكى وا شبرزه ده بيت منيش له كه ل كاك مسعود عبالخالقم مشەخت دهوکی\nنڤێسینا ڤێ نامێ دیار دکەت ئەوێ ئاسایشا کوردستانی برێڤە دبەن چەند دئاستەکێ نزمدانە .\nئەز بم لشینا رێزدار مەسعود عبدلخالق دێ چم ل دادگەهێ داوایەکێ لسەر نڤێسم چونکی ئەڤە دچیتە خانا بێ رێزی کرنێ ب کەسەکی.\tشيخ كاوه\nئيَوةى ئاسايش تةنها دةسةلاَتى بنةمالَة دةباريَزن.\nئةوة تةنها خواية ئةم ميلةتة رةش و رووتة دةباريَزيَت.\tبشتيوان\nوه لاهي سه رتان له م كورده خير نه ديوه شيواندوه بياو نازانيت بروا به كامتان بكات كه سه يري كوردستان بوست وknn و كورد ستانده ر ده كه يت حه ز ده كه يت بجيت شورشيكي وه ك شورشي ليبيا هه لكيرسيني\nكه دوايش ده يكورين بو ktv يان kurdsat ده ليي باش نه بو هيجم نه كرد\nخوو ام دوو حيزبه هيج عه يبيان نيا\nبةتةواوى بشتكيرى لةروونكردنةوةكةى كاك محمد دةكةم دوورناس\nمادام هينده به توانان بؤجى دواى شه ش مانك ته رمه كه تان دؤزيه وه\tفه رمانبه ريك\n..............................................\tكمال كاكه\n1- نوسينكه ى ئه كاديمى نىه و به شيوازيكى عشايرانه نوسويه تى .\n2-داواى ميز كردو جاوبيكوتنى تلفزوينى كردوه تكايه مسعودعبدالخالق ولامى بده وه . 3- نه م زانيوه محمدسليم به ريوه يرى ئاسايش بى\tkarwan\nzor saera am wllatae ema! ae agar ASAESH mallw samane xalk napareze aw kata wshae ASAESH hich manayak nabaxshet.. etr pewest nakat mnat basar xalka bkaet awa eshe toya mucha war agre xo baxsh esh nakaet barez MHAMAD ballam to asaeshe mallek apareze ba nawe BNAMALLA nak WLLATEK بزيشك/ هه ولير\nبيشنيار ئةكةم بو سايتي ستاندةر ئةو جنيو نامةية لا نةبات وة بيشبركيةكي كراوة بو خوينةراني ساز بكات , و خةلات ببةخشيت بةو كةسانةي زروترين هةلةي ريزماني لةو (جنيو)نامية دةكرن\tمزوری\nئه‌و روونکردنه‌وه‌یه له به‌ریوه‌به‌رایه‌تی ئاساییش نیه به‌لکو نامه‌یه‌کی کراوه‌بوو بۆ مه‌سعود عبدالخالق به شێوه‌یه‌کی شه‌خصی له فه‌یسبووکه‌که‌ی محه‌مه‌د سه‌لیمدا بڵاوی کردبووه‌وه له سه‌ر هه‌واڵێکی ستانده‌ر که به‌رای منیش زۆر بێ بنه‌مابوو بێ به‌ڵگه ئه‌و هه‌واڵه‌تان هه‌ڵبه‌ستبوو ئێستا ئه‌وه‌شتان کرد به‌فه‌وزا نازانم ئه‌وه له به‌رژه‌وه‌ندی کێ دا ده‌بێت ئێوه به‌س فه‌وزا درووست ده‌که‌ن به داخه‌وه.\nhttp://www.facebook.com/muhammadsalim.mizori\thimn sharazwri\nمن تةنها يةك رستة بؤ ئةم نامة بي ناوةرؤكة دةنوسم كى جاسوسى نيو دةولةتية...\tباوكی دارا\nله‌وه‌ی كه نووسیوتانه خاوه‌ن ئیمتیاز ئاگای له هیچ شتیك نییه راست ده‌كه‌ن، به‌لام ده‌بی سه‌رنووسه‌ر ئاگای له‌و شتانه بیت كه بلاو ده‌كرینه‌وه.\tنيما خوشناو له هه ولير\n.....................................................\tباران 23/10/2011\nهاوريان محمد سليم مزورى كةسيكى زؤر شارةزاية لةبوارى خويدا ئةزانى جى دةليت بةلام ئيوة بةهةلة تيكةيشتوون محمد سليم مزورى بةريوةبةرى ئاسايشى نية taban\nmn wak xom ta esta tanha standar ba rast da anem har hawalek lera blaw bbetawa mn brwam peyati har sarkaw tubn شاكر شريف\nزؤر سه يره امسالى خاوه ن ئه م وه لامه حوكمى كوردستان بكه ن.\tgarmyan\nوالله زور عه‌یبه بو كاكه مجمد سلیم وه‌كو كه‌سی تراهات ده‌لێت فس فس .. ئه‌ی كاكه ئه‌گه‌ر تو به‌رێوه‌به‌ری ئاسایش نه‌بای دا چون قسه كه‌ی؟\thazhar hawrami\nمنیش ده‌لێم راستده‌که‌ن هه‌ندێک جار هه‌والی زۆر بێ بنه‌ما بلاو ده‌که‌نه‌وه،هه‌میشه ده‌تانه‌وێت دژایه‌تی بکه‌ن نه‌ک چاک ساسی\tكوردۆ\nكێ به كێ ده‌ڵێ درۆزن ئه‌م براده‌ره ئاگای له هیچ شتێك نیه aram\nbarasty namaaky na gunjawy nwsiwa dwra la shty bash\tشؤرش هيرانى\nئاسایشی گشتی نابیت شانازای بكات به‌وه‌ی گوایه ئاسایشی پاراستوه ده‌بیت ئه‌و ئیعترافه بكات گه‌ر حزبه ئیسلامیه‌كان نه‌بونایه كه دژی تیرۆر وكروپه جه‌كداره‌كان بونه‌وه به‌فیكر ورۆشنبیری و بونه قه‌لغان بۆكوردستان ئیستا كوردستانیش وه‌ك به‌غداد و خواروی عیراق ده‌وبیه مه‌یدانی گروپه چه‌كداره‌كان وهه‌رگیز پارتی ویه‌كیتی نه‌یان ده‌توانی به‌ئیستراحه‌ت نه‌وته‌كانی كوردستان حه‌په لوش بكه‌ن ده‌بیت سوباسه‌كه بۆ ئه‌وان بیت نه‌ك بۆ ئاسایشی كشتی هه‌ولیر\tباوكى ئارا - سليمانى\nكاكةى ئاسايش كوا ئاسايشى خؤراك رؤزانة زةهر دةرخواردى خةلك ئةدرى فششششش ئةى كوا ئاسايشى تةندروستى بؤ ئايدز فششششش ئةم دةسةلاتة تيرؤرى ئةخلاقى ئةم ولاتةى كردووة ئةى بؤ نايباريزى تؤ بةلى تؤ تةنها خادمةى جةند كةسيكى منةت مةكة من خاوةنى ئةم ولاتةم...دووبارة فششششششششششش\tخالد ڕەنجدەر\nلەبەر ئەوەی نامەكەی كاك محمدە سەلیم مزوری شەخسی نیە و بە ناوی دەزگایەكی حكومەتەوە نوسیویەتی دەبو سنگێكی باشتری ھەبوایە و ئەو وشانەی تێدا نەبوایە كە بەسەر دەزگاكەدا دەشكێتەوە. تۆ كە نازانی پیشەی ئەو كەسە چیە بۆچی نامەی ئاڕاستە دەكەی؟ من پێموایە باش دەزانی پیشەی چیە بەڵام دەتەوێ نەفسی بشكێنیت. ھەروەھا وشەی (فس فس پاڵەوان) وشەیەكی جوان نیە و نەدەبو بیخەیتە سەر نامەیەك كە بەناوی دەزگایەكی حكومەتەوە نوسیوتە. بەڕاستی نامەكە بە گشتی سوكایەتی پێكردنە و مەبەستی خۆی نەپێكاوە.\tکارزان\nخزمه‌ته‌کانی ده‌زگای ستانده‌ر گرنگییه‌که‌ی له دامه‌زراوه‌کانی حکومه‌ت که‌متر نییه .. سه‌رکه‌وتووبێت ستانده‌ر\tجيها د مزوري\nسه د مه خابن كه سيك خوى به به‌ڕێوه‌به‌ری ئاسایشی گشتی هه‌ولێردابنيت به م شيوه يه قسه به كات , به راستى ئه م جوره نوسينانه شايانى كه سانيكنين كه خوى به پاراستنى سه رو سامانى خه لکی کوردستان بزانيتز\themn hawler\n................................................\tجيها د مزوري\nسه د مه خابن كه سيك خوى به به‌ڕێوه‌به‌ری ئاسایشی گشتی هه‌ولێردابنيت به م شيوه يه قسه به كات , به راستى ئه م جوره نوسينانه شايانى كه سانيكنين كه خوى به پاراستنى سه رو سامانى خه لکی کوردستان بزانيتز\tبارزان دهوكى\nل كوردستانئ تشته ك نينه ب نافئ ئاسايشا كوردستانئ به لكو هندى مه زانى ئاسايشا بارتى و ئيكه تي يه ، ئانكو ئاسايشا حزبى به س حزبا خو يا بارتى و ئيكةتى دباريزيت ، به لكو ئاسايشا حزبى دشى خةلكئ ئازاديخوازئ كوردستانئ يه .\tكمال جاسم\nقسه كانى كاك محمد %100 راست و دروستن... دةستخوشى له برادةرانى ئاسايش دةكةم كه ئةوان زور به جوانى به ئةركى خويان هةستاون....\tراستي\nكاك محمد راست دةكات AzaD\nئةكةر لة هةموو نوسينئكتان بةلكةتان هةبووةية هقى خؤتان بوو ئيستا ئةم نامةية بلأو بكةنةوة...برايانى ئاسايش ئةمن و سةروو ماللى ئيوة ئةباريزن بؤية هيج هةق نية رايانكيشنة ناو ئةم بةرةنكارية كة نة كارى ئيوةية نة هى ئةوان... بةراستى ئةمة لةنامةى شخصى ئةجئ بؤية كة وابئ هاقى خؤيةتى داواتان لةسةر بنووسئ\tهه‌ورامانی\nبه‌داخه‌وه ئه‌وه‌ی دڵسۆزی وپارێزگاری له حۆرمه‌تی هاوڵاتیان بێ وه‌ک ناوه‌ندێکی په‌رپرس به ئیستلاح ئاسایش له‌م ئیهانه‌نامه و بۆختانه‌نامه دا وه‌به‌رچاو ناکه‌وێ ، وه‌ک عه‌جه‌مان ده‌ڵێن. با مادران زنا کنی با دیگران چکار کنی !ئه‌مه نیشانه‌ی ئه‌ده‌ب و مۆراڵی به‌رێوه‌به‌رێکی ده‌زگای نا ئاسیشی کوردستانه به رامبه‌ر به نووسه‌رێ که سایته‌که‌ی ده‌توانیم بڵێم پڕخۆێنترین سایتی کوردیه که به رۆحی فیداکارێه‌وه‌گیانی خۆی خستوته‌به‌ر مه‌ترسی ئه‌م هزر کۆژ و قه‌ڵه‌م شکێنانه‌ی ده‌زگای ئاسایش و خزمه‌ت به هاوڵاتیان ده‌کات.به‌ڵی محه‌مه‌دسه‌لیم مزدوری بۆی ده‌لۆی که‌ساێه‌تی کاک مه‌سعود عه‌بدۆلخاق بخاته به‌رهێرشی ناجوامیرانه‌و نابه‌رپرسانه‌ی ئاسایش ،به‌ڵی نووسین و لێکۆڵینه‌وه‌وزانستی کۆمه‌ڵاێه‌تی وهه‌وڵی ئاشکراکردنی ده‌ستی تاوانباران وپیلانه دزێوه‌کان به‌شێکی هه‌ره‌گرینگ و دانه‌براوی لێکۆڵه‌ران ورۆژنه‌نووسانه که‌به‌خته‌وه‌رانه ئه‌م به‌رپرسیارێه‌تی له که‌ساێه‌تی وخه‌باتی مێدیایی به‌رێز مه‌سعودعه‌بدۆلخالق روون وئاشکرایه‌هه‌ربۆێه‌هه‌میشه‌ده‌که‌ونه به‌ر جزی ژه‌هراوی ئه‌م نابه‌رپرسانه احمد هةسنى 23/10/2011\nكاك محةمةد سةليم راست دةكات ئيوة هةنديك جار هةوالى بى بنةما بلاو دةكةين كة زؤر جار هةستم بى كردوة كة راست نةببوة و ئةوجا هةول بدةن شتى راست بلاو بكةن\tsarkawt\nدلَنياشم بايي ئةوةندة خويَندةواري نية كةخؤي نوسينةكةي نوسيبيَت\tئاراس ئةنوةر\nلةيةشى ياسايى زانكو ئةو بابةتةمان خوينةوةسةرمان سورما هيشتا حكومةت وئاسايشى كورد زورى ماوة،كةرةتيك كاك مسرور لةتلفزيون قسةى كردزور باش بوو وابةباشى دةزانم ئةودةزكاوئةفسةرانة دةوراتى جروبر بكةنتا ئاستيان بةرز بيتةوة\tكامل كةركوك\nبرايان ئةوة كةى روون كردنةوةية،ئيمة لة كةركوك لة ج بارو دؤخيكين ئيوةش لةكوردستان ناتةبان،حةز دةكةين هةمو برا بن وليك ببورن ،داوا لة ستاندةر دةكةم وةلام نةداتةوةوئةو قةزيةية نةكاتة ريكخراوة دوةليةكان لةلاى عةرةبة تةعريبجيةكان خؤشحال نةبن\tهەولێر\name heresheye nek ronkrdnewe\tسامان\naw bradara kurdi nazanet itr chon alet amadam bema sar tv ru ba ru qsa bkayin ؟؟ yassin\nبەس ئەم برادەرە نازنێ لە سەروبەری راگەیاندن دوو ئەم برادەرە ئیملا و سپەیسی وشەکاری و خاڵبەندی شارەزانیە.. سێهەم ئەم برادەرە نازانێ کە باسی دوو دەزگای حیزبی دەکات خۆی بە ئیعترافی خۆی ئەڵێت ئەوان ئەمنیەت دەپارێزن جا کەسی یاسایی و ئیداری دەزانێت کە ئەم قسەیە بەسە بۆ ئەوەی کە بیسەلمێنیت کە وڵات پاشاگەردانیەو حوکمەت نیە بەڵکو حیزب دەیبات بەرێووە بە کەیفی خۆی.. سامان\nباسى جى ده كه يت، زوربه ى جالاكيه كانتان له دارشتن و سيناريوى خوتان بوون، منه تى جيمان به سه ر داده كه ن،له زير به رده وه هه زاران زولمتان له كورد خوى كردووه، دوايى ئه مه روونكردنه وه نى يه هه ره شه يه كى ئاشكرايه ...به كورديه كى ناكوردانه.\tسه‌رنج و تێبینیت بنێره


یەكێك لەگیراوەكانی خۆپیشاندانەكان لە ژێر ئەشكەنجەدا گیانی لەدەستدا – زاگرۆس پۆست\nماڵەوە / ئێران / یەكێك لەگیراوەكانی خۆپیشاندانەكان لە ژێر ئەشكەنجەدا گیانی لەدەستدا\nیەكێك لەگیراوەكانی خۆپیشاندانەكان لە ژێر ئەشكەنجەدا گیانی لەدەستدا\nدوو شه‌ممه 8 كانونی دووه‌م 2018\tئێران, مافی مرۆڤ, هەواڵ 69 جار خوێنراوه‌ته‌وه\nلاوێكی 23ساڵەی تارانی كە لەخۆپیشاندانەكانی چەند رۆژی رابردوو دەستگیركرابوو لە زیندانی ئێڤین لە ژێر ئەشكەنجە گیانی لەدەستدا.\nسەرلەبەیانی رۆژی شەممە 16ی بەفرانبار، سینا قەنبەری، تەمەن 23 ساڵ كە لەخۆپیشاندانەكانی تاران دژ بە كۆماری ئیسلامی دەستگیركرابوو، لە ژێر ئەشكەنجە گیانی لەدەستدا.\nبەرپرسانی رژیم بڵاویان كردەوە كە سینا قەنبەری لە بەشی قەرەنتینەی زیندانی ئێڤین خۆی بە تەناف هەڵواسیوە‌و كۆتایی بە ژیانی خۆی هێناوە، بەڵام سەرچاوە خۆجێییەكان باس لەوە دەكەن كە ئەم زیندانیە لە ژێر ئەشكەنجەی هێزەكانی رژیم گیانی لەدەستداوە.\nلەمبارەیەوە نوێنەرێكی مەجلیسی شۆرا بە ئاماژە بە مەرگی ئەم لاوە هۆشداری ئەوە دەدات “كەهریزەك دووەم” خەریكە دروست دەبێتەوە.\nزیندانی كەهریزەك یەكێك لە شوێنانە بوو كە لەپاش خۆپیشاندانەكانی ساڵی 88، هێزەكانی رژیم لەو زیندانە بە سەدان بەندكراویان خستە ژێر دڕندانەترین ئەشكەنجە‌و تەنانەت دەستدرێژی سێكسییەوە.


Ku-Iran Briefing – Human Rights Violation by IRGC – نقض حقوق بشر توسط سپاه پاسداران ته‌قینه‌وه‌ی بۆمبێک لە نێو ئۆتۆمبێلی باڵوێزی ئیسڕائیل لە هیند - Ku-Iran Briefing - Human Rights Violation by IRGC - نقض حقوق بشر توسط سپاه پاسداران\nته‌قینه‌وه‌ی بۆمبێک لە نێو ئۆتۆمبێلی باڵوێزی ئیسڕائیل لە هیند\nFeb 14, 2012 adminm سپای پاسداران, سیاسەت, یارانی حێزبۆڵڵا 0\nئیسڕائیل ده‌ڵێ که ئێران بەرپرسی په‌لاماره تێرۆریستییه‌که‌ی دژی باڵوێزخانه‌ی ئیسرائیل له وڵاتی هینده.\nدوابەدوای تەقینەوەی بۆمبێک لە نێو ئۆتۆمبێلی باڵوێزێکی ئیسرائیل لە دێلهی نۆ، پێتەختی هیند و پوچەڵکردنەوەی بۆمبێکی دیکە لە نێو ئۆتۆمبێلی باڵوێزێکی دیکە ئەو وڵاتە لە تفلیس، پایتەختی گورجستان، بنیامین ناتانیاهۆ، سەرۆک وەزیری ئیسڕائیل پەنجەی تاوانی بۆ لای ڕژیمی ئیسلامیی ئێران درێژ کرد.\nناتانیاهو ڕایگەیاندوه کە بە گوێرەی لێکۆڵینەوە سەرەتاییەکان بۆمان دەرکەوتوە کە ئه‌وه کردوە تێرۆریستیانە ده‌ستی کاربەدەستانی ئێرانیان له پشت بووه.\nلە وڵامی ئەو وتانەی سەرۆک وەزیرانی ئیسڕائیل دا، باڵوێزی ئیران لە هیند هەرچەشنە تێوەگلانی وڵاتەکەی لەو کارە ڕەت کردەوە و ڕایگەیاند کە حکومەتی ئێران خۆی بۆتە قوربانی ئەو جۆرە کردەوانە و بە هیچ شێوەیەک کاری وا ناکا، ئه‌وه له کاتێک دایه که ماوه‌یه‌ک له‌وه پێش کاربه‌ده‌ستانی ئێران دوای کوژرانی زانا ئه‌تومییه‌که‌یان هه‌ڕه‌شه‌ی کرده‌وه‌ی به‌رامبه‌ر به‌وه‌یان له ئیسرائیل کردبوو.\nئەم رووداوە رێك رۆژێك پاش چوارەمین ساڵرۆژی كوشتنی “عیماد موغنیە” یەكێك لە فەرماندەرانی نیزامیی حیزبوڵڵا بە دەستی كاربەدەستانی ئیسرائیل رووی دا.\nنەتەنیاهۆ لە درێژەی وتەكانی خۆیدا ئاماژەی به‌وه كرد که دەوڵەتی ئیسرائیل و هه‌موو هێز و ناوه‌نده ئەمنیەتیەكانی هەوڵه‌کانی خۆیان بە دژی هه‌وڵه تیرۆریستییەكانی ئێران وەگەڕ دەخەن.\nوەزیری دەرەوەی ئیسرائیلیش وێڕای راگەیاندنی ئەوەی كە ئیسرائیل هێرش بۆ سەر كاربەدەستانی وڵاتەكەی پێ قبووڵ ناكرێ، گوتی: هێرش كردنە سەر دیپلۆماتە ئیسرائیلیەكان ئه‌وه ده‌گه‌یه‌نێ كە دەوڵەت و هاوڵاتیانی ئیسرائیل مەترسی كوشتنیان هەتا ئاستی فیزیكی و دیپلۆماتیك لە سەرە.\nپێویست بە ئاماژەیە کە پاشنیوەۆی رۆژی دووشه‌ممه، 24 ی رێبه‌ندان بە هۆی تەقینەوە بۆمبێکی لکێندراو بە ئۆتۆمبێلی باڵوێزی ئیسڕائیل لە هیند، ژنی ئەو باڵوێزە و شۆفێری ئۆتۆمبێلەکەش بریندار بوون و هاوکات کاربەدەستانی ئاسایشی گۆرجستانیش ئاشکرایان کرد کە توانیویانە بۆمبێک کە بە ئۆتۆمبێلی باڵوێزی ئیسڕائیل لەو وڵاتە لکێندرابوو، پووچەڵ بکەنەوە.\nئێران بریفینگ: راپۆرتی كوشتاری كاسبكاران و كۆلبه‌رانی كورد (كوردستانی ئێران)، له لایه‌ن هێزه‌كانی سپای پاسداران كۆماری ئیسلامی ئێران سی مانگی یه‌كه‌می ساڵی 1390 هه‌ڵوه‌شانه‌وه‌ی قه‌راری به‌دواداچوونی قه‌زایی سه‌عید مورته‌زه‌وی


پله‌كانی گه‌رما بۆ ڕۆژانی جه‌ژن ئاشكراكرا\nhunar 18/08/2018 - 14:28 بڵاوکراوەتەوە لە هەواڵ/كوردستانی\nبه‌ڕێوه‌به‌رایه‌تی كه‌شناسی و بومه‌له‌رزه‌زانیی هه‌رێم پێشبینه‌كانی كه‌شوهه‌وای ئه‌م هه‌فته‌یه ئاشكراده‌كات، لێپرسراوی به‌شی پێشبینه‌كانی به‌ڕێوه‌به‌رایه‌تیه‌كیش ڕایده‌گه‌یه‌نێت، "ڕۆژانی جه‌ژنی قوربان به‌راورد به‌ڕۆژانی سه‌ره‌تای هه‌فته، پله‌ی گه‌رما زیاتر نزمده‌بێته‌وه".\nبژار ئه‌كره‌م لێپرسراوی به‌شی پێشبینیه‌كان له‌به‌ڕێوبه‌رایه‌تی كه‌شناسی و بومه‌له‌رزه‌زانیی هه‌رێم ڕایگه‌یاند: "سبه‌ینێ 19ی ئابی 2018 پله‌كانی گه‌رما دوو تا سێ پله له‌سه‌رجه‌م هه‌رێمی كوردستان نزمده‌بێته‌وه".\nناوبراو وتیشی:"تاوه‌كو ڕۆژی سێشه‌ممه پله‌كانی گه‌رما به‌جێگیری ده‌مێنێته‌وه‌و هیچ حاڵه‌تێكی خۆڵبارین به‌دیناكرێت و خێرایی (با)ش ئاسایی ده‌بێت".\nسه‌باره‌ت به‌كه‌شوهه‌وای ڕۆژانی جه‌ژنیش ئاشكراشیكرد: "ڕۆژانی جه‌ژنی قوربان به‌راورد به‌ڕۆژانی سه‌ره‌تای هه‌فته، پله‌ی گه‌رما زیاتر نزمده‌بێته‌وه به‌جۆرێك، پله‌كانی گه‌رما له‌پارێزگای هه‌ولێر 42 پله ده‌بێت و له‌سلێمانی 39 پله‌و دهۆك 39 پله‌و هه‌ڵه‌بجه‌ش 41 پله ده‌بێت".\nبژار ئه‌كره‌م بۆ SNN ئه‌وه‌شی وتوه:"ماوه‌ی دوو هه‌فته‌یه پله‌كانی گه‌رما له‌شه‌واندا به‌به‌راورد به‌ڕۆژ سێ تا پێنج پله نزمده‌بێته‌وه، ئه‌مه‌ش به‌هۆی كورتبونی ماوه‌ی ڕۆژه‌وه‌یه".


چاوپێكه‌وتن – پەڕە 21 – رۆژنامه‌ی خه‌بات\nسه‌ره‌تا چاوپێكه‌وتن (په‌ڕ 21)\nمحەمەد مەلا قادر پیاوێك تەنها بۆ كوردستان ژیا\nخەبات: تریفە ئازادرێبازی بارزانی كاروانێكی خەباتە كە چەندین شۆڕە سواری پاڵەوان و قارەمان و بەجەرگ تێیدا هەڵكەوتوون، رێبازی بارزانی لافاوێكە كە چەندین بەربەرست و ئاستەنگ و هەوراز و نشێوی بڕیوە، رێبازی بارزانی قوتابخانەیەكە كە چەندین مامۆستا و قوتابی و پسپۆڕی تێیدا هەڵكەوتووە. یەكێك لە و مامۆستایانەی لە نێو رێبازی بارزانیدا هەڵكەوتووە و قارەمان و شۆڕشگێڕبووە، مامۆستا محەمەدی مەلاقادر بووە، مامۆستا …\nجووتیارە نموونەییەكەی هەڵەبجە پێشانگایەكی نموونەیی لە هۆڵەندا نمایش كرد\nخه‌بات: ساسان دەروێش- هۆڵەندا لە چەند ساڵی ڕابردوودا ئاستی كشتوكاڵ لە هەرێمی كوردستان پێشكەوتنێكی گەورەی بەخۆیەوە دیووە لەبەرهەمهێنانی بەربوومی خۆراكی خۆماڵی و زیادبوونی لە بازاڕەكان، بۆیە حكومەتی هەرێمی كوردستان لە دوای چارەسەری دۆزینەوەی بازاڕكردنیان بوو بەتایبەتی هەناردەكردنیان بۆ ئەوروپا وهەوڵەكانی د. دلاوەر ئاژگەیی بەرپرسی نوێنەرایەتی حكومەتی هەرێمی كوردستان لە یەكێتی ئەوروپا و ئەوهەنگاوەی كە لە مانگی ڕابردوودا لەلایەن چەند كۆمپانیایەكی …\nمونا قەهوەچی: زۆرینەی پێكهاتەی توركمانی كەركووك لەگەڵ ئەوەن پێشمەرگە بگەڕێتەوە شارەكە\nخه‌بات: عەلی بانیشاری- هەولێرسەرۆكی فراكسیۆنی پارتی چاكسازی توركمان لە پەرلەمانی كوردستان دەڵێ: تا پێشمەرگە نەگەڕێتەوە كەركووك شارەكە سەقامگیری بەخۆیەوە نابینێت و خەڵكەكەی ئاسوودە نابن. مونا قەهوەچی لە دیمانەیەكیدا لەگەڵ رۆژنامەی خەبات دەڵێت: لە كابینەی نوێدا دەمانەوێت پۆستێك وەربگرین كە بتوانین خزمەتی خەڵكی پێ بكەین.ناوبراو دەشڵێت: پاش كۆبوونەوەی پارتی و یەكێتی و گۆڕان لەگەڵ پارتی لەسەر بەشداریمان لە كابینەی نوێدا گفتوگۆ …\nبەڕێوەبەری نەخۆشخانەی سەنتەری دڵ: ئەو سەنتەرە تاكە سەنتەرە كە توانیویەتی زۆرترین نەشتەرگەری دڵ ئەنجام بدات\nخه‌بات: فاتیح بەرزنجیبەگوتەی دكتۆر “د. كامیل نامیق” پزیشكی پسپۆڕی نەخۆشیەكانی هەناو و دڵ و بەڕێوەبەری نەخۆشخانەی پسپۆڕی نەشتەرگەری سەنتەری دڵ، ئەو سەنتەرە لەساڵی 2007ەوە توانیویەتی هەزاران كەس لەمردن رزگار بكات بەهۆی ئەنجامدانی نەشتەرگەری دڵ و تاكە سەنتەرە لەسنووری هەولێر، نەخۆشانی شارەكانی دیكەی عێراقیش سەردانی دەكەن بۆ چارەسەركردن و ئەنجامدانی قەستەرەو باڵۆن و نەخۆشانی كوردستان و عەرەبیش سوودێكی بەرچاویان لەو سەنتەرە …\nهاوڕێ و هاوسەنگەرەكانی: ئیدریس بارزانی ئیرادە و ئومێدی ڕۆژانی سەخت بوو\nكاتێك كە پەڕەكانی مێژوو هەڵدەدرێنەوە و قسە لەبارەی كەسانی كاریگەر و خاوەن كەسایەتیی بەهێزی مێژووی كورد دەكرێت، دەبێ لە یەكێك لەو پەڕانەدا ناوی ئیدریس بارزانی ببیندرێت، هاوڕێ و هاوسەنگەرەكانی ئیدریس بارزانی بە ئەندازیاری هەوڵەكانی یەكڕیزیی گەلی كوردی دادەنێن، پێیان وایە ئیدریس بارزانی ئیڕادە و ئومێدی ڕۆژانی سەخت بوو، بۆیە كۆچی دواییی ئەو، خەسارەتێكی گەورە بوو بۆ گەلی كورد لە هەرچوار …\nلە یادی پێشمەرگەی شۆڕشی دووەمی بارزان و ئەیلوول مستەفا فەقێ عەبدوڵا كۆلەكی\nخه‌بات: رەشید مەلا عەلی كۆلەكیژیان یانی ئازادی، ژیان بێ ئازادی بوونی نەبێ باشترە، بۆیە مرۆڤە ئازادیخوازەكان ژیان دەكەن بە قوربانی ئازادی. ئازادی ئەو هەستە بە پێزەیە مرۆڤ دەگەینێتە ئاستێك هەست بە بوونی خۆی وەك بونەوەرێك بكات._ئازادی بە یەكێ لەئامرازەكانی بەردەوامی و كامڵ بونی ژیان دەژمێردرێت ، بە واتایەكی تر ئازادی پێویستیەكی گیانلە بەرە زیندووە كانە، ئەو زیندەوەرە گیا و ڕوەك …\nدەبێت كورد هەوڵبدات گرێبەستی سەربازی لەگەڵ ئەمەریكا بگۆڕێت بۆ گرێبەستی سیاسی\nگفتوگۆی-عەلی بانیشاری-هەولێرشارەزایەكی كاروباری ئەمەریكا دەڵێ: ترەمپ دوو مەرجی داناوە بۆ توركیا بۆ ئەوەی لە كاتی كشانەوەی ئەمەریكا لە سووریا جێبەجێیان بكات، كە ئەویش پاراستنی كورد و بەردەوامبوونی جەنگە دژ بە داعش. كارۆخ خۆشناو لە گفتوگۆیەكیدا لەگەڵ (خەبات) دەشڵێت: چاوەڕوان دەكرێت لە داهاتوودا پەیوەندییەكانی ئەمەریكا و توركیا ڕوو لە ئاڵۆزی زیاتر بكات. ناوبراو لەم گفتوگۆیەدا لەسەر چەند پرسێك دەدوێت لەوانەش: بڕیاری …\nلە یادی50  ساڵەی كۆچی دوایی رابەر و نیشتمانپەروەر و ژینگەپارێز شێخ ئەحمەد بارزانی\nكانونی دووه‌م 14, 2019\nبه‌شی دووه‌م: خەبات: سەفەر یوسف میرخان ژاژوكی یەكێ لەو گەورە مرۆڤە زانا و عارف و هەڵگرای هزری مرۆڤایەتی و نیشتمانپەروەری و ژێنگە پارێزی، شێخ ئەحمەد بارزانی یە، شێخ ئەحمەد ساڵی1896  لە دەڤەری بارزان و لە خانەوادەیەكی كوردپەروەر و ناودار هاتۆتە جیهان، هێشتا تەمەنی (7) ساڵانە بوو كەباوكی شێخ محەمەد كۆچی دوایی كردووە و برا گەورەكەی شەهید شێخ عەبدلسەلام بارزانی …\nیادی 50 ساڵەی كۆچی دوایی نیشتمانپەروەر و ژینگەپارێز شێخ ئەحمەد بارزانی\nخەبات: سەفەر یوسف میرخان ژاژوكییەكێ لەو گەورە مرۆڤە زانا و عارف و هەڵگرای هزری مرۆڤایەتی و نیشتمانپەروەری و ژێنگە پارێزی، شێخ ئەحمەد بارزانی یە، شێخ ئەحمەد ساڵی 1896 لە دەڤەری بارزان و لە خانەوادەیەكی كوردپەروەر و ناودار هاتۆتە جیهان، هێشتا تەمەنی 7 ساڵانە بوو كەباوكی شێخ محەمەد كۆچی دوایی كردووە و برا گەورەكەی شەهید شێخ عەبدلسەلام بارزانی جێگیرەوەی باوكی بوو …\nعه‌لى حاجى زه‌ڵمى: له‌ئێستادا بزووتنه‌وه ئاماده‌كارى بۆ به‌ستنى كۆنفرانس ده‌كات\nكانونی دووه‌م 7, 2019\nخه‌بات: عه‌لى بانیشارى عه‌لى حاجى زه‌ڵمى، به‌رپرسى مه‌ڵبه‌ندى هه‌ورامانى بزووتنه‌وه‌ى ئیسلامى و ئه‌ندامى سه‌ركردایه‌تى ئه‌و حیزبه له دیمانه‌یه‌كیدا له‌گه‌ڵ (خه‌بات) ده‌ڵێ: به‌هۆى نه‌بوونى ئیمكانیات و سوود وه‌رنه‌گرتن له جه‌نگى دیبلۆماسیه‌ت نه‌یتوانیووه ئۆرگانه‌كانى خۆى پۆشته و په‌رداخ بكات. زه‌ڵمى ئاماژه بۆ ئه‌وه‌شده‌كات حیزبه‌كه‌ى له به‌رده‌م به‌ستنى كۆنفرانسدایه و بۆ ئه‌و مه‌به‌سته‌ش لیژنه‌یه‌ك پێكهێنراوه. ئه‌و ئه‌ندامى سه‌ركردایه‌تى بزووتنه‌وه‌ى ئیسلامى ده‌شڵێت: كۆنفرانس هیچ …\n1...202122...24په‌ڕ 21 of 24\nسه‌ردانی ئه‌مڕۆ: 4,423\nسه‌ردانی ئه‌م هه‌فته‌یه: 40,427\nهه‌موو سه‌ردانه‌كان: 3,083,781


مەترسی کۆتایی هێنان بەژیان/۶۰ هەوڵی خۆکوژی لەبیجاڕ - كۆمه‌ڵه‌ی مافی مرۆڤی کوردستان\nمەترسی کۆتایی هێنان بەژیان/۶۰ هەوڵی خۆکوژی لەبیجاڕ\n۹ی جۆزەردانی ۱۳۹۷ی هەتاوی ، لەیەکەمین کۆبوونەوەی تەندرووستی شاری بیجاڕ، بەرپرسی دەرمان و دابین کاری کۆمەڵایەتی ئەم شارە، ڕایگەیاند ۶۰ هەوڵی خۆکوژی لە دەڤەری ئەم شارە هاتۆتە ئاراوەکە بووە بەهۆی مردنی ۴کەسیان.\nناوبراو کوتوویەتی، خۆکوژییەکانی ساڵی ڕابردوو لە ۶۰ڕووداوی خۆکوژی ۳۹ کەسیان پیاو و۲۱یان ژن بوون کەتەمەنی ۱۵بۆ ۶۰ساڵیان لەخۆگرتووە.\nئەو بەرپرسە لەدرێژە دا دەڵێ:\nپرسی خۆکوژی بەچەشنێک تێکچوونی دەروونی دێتە هەژمار وتەنیا لەسەر تەندرووستی دەروونی چڕ نابێتەوە، ئەوکەسەی لەبنەماڵەدا پێشینەی خۆکوژی هەیە بەنیسبەتی خەڵکی دی کە خاوەنی پیشینەیەکی لەو شێوەنین پتر لەمەترسیدان و بەستێنی ژنەتیکی بنەماڵەیش کاریگەری هەیە بەڵام شوێنی ژیانیش لەگەشەکردنی ئەم کردەوەیەدا کاریگەرە.\nناوبراو بە پەردەپۆش کردنی گرفتە کۆمەڵایەتی و هەلی کار وژیانی خەڵک نەیتوانی نرخی بێکاری ئەم شارە لەبەرچاو نەگرێ بەڵام خۆکوژییەکانی گرێ دابە هۆکاری دەروونی ولەو هەموو گرفتە کۆمەڵایەتییە خۆی بواردووە.\nجێگەی باسە شاری بیجاڕ لەڕۆژهەڵاتی کوردستان خاوەنی باشترین هەلی کشتووکاڵی وئاژەڵدارییە بەڵام زۆرینەی گوندەکانی ئەم شارە بەهۆی بێ ئاوی ومیکانیزە نەکردنی کشتووکاڵ و ئاژەڵدار چۆڵ کراون وبێکاری لەم شارە ودیکەی شارەکانی ڕۆژهەڵاتی کوردستان داوێنگیری هاوڵاتیان بووە.\nکۆمەڵەی مافی مرۆڤی کوردســـــــتان\n← Previous مانگرتنی خوێندکارانی زانکۆی ڕازی (ئیسلام ئاباد غەرب ) سەربە پارێزگای کرماشان\nهەرسین / لە هەرسین خەڵکی بەبۆنە ڕۆژوو نەگرتن سزا دەدرێن و چەندین دوکان دادخرێن Next →\nتیرۆری دەوڵەتی حکوومەتی ئێران درێژەی هەیە/محەممەد ثلاث ئێعدام کرا\nبەرپرس بەندیخانەی بۆکان/هەڕەشە خستنەسەر زیندانیان بۆپێنەدانی مەرەخەسی وهاندانیان بۆ سیخۆری کردن لەنێو زیندانیان\nپەرلەمانتارێکی حوکمەتی ئێران: هەشتا هەزار کۆڵبەر بێکاربوون\nسەپاندنی حوکمی زیاتر لەماوەی دیاری کراو بۆ دوکتۆر ناسر هیمەتی\nهاوسەرۆک و ٦۱ ئەندامی دیکەی DBP لە گرتوخانە دان


یەکێتی تۆپی پێی عیراق لە بڕیارەکەی پەشیمان بووەوە – تۆڕی میدیایی خەڵک\nیەکێتی تۆپی پێی عیراق لە بڕیارەکەی پەشیمان بووەوە\n2020/02/27 - 1:00 PM\nپاش ڕێککەوتن لەسەر ئەنجامدانی یارییەکانی خولی نایابی تۆپی پێی عیراق بەبێ هاندەر، دوێنێ یەکیتیەکە لە بڕیارەکەی پەشیمانبووەوە.\nدوێنێ ڕێکەوتی ٢٦/٢ یارییەکانی خولی نایابی عیراق دەستیانپێکردەوە، لە یەکەم رووبەڕوبونەوەدا یانەی شوڕتە بە ئەنجامی سێ گۆڵ بەرامبەر گۆلێک سەرکەوتنی بەسەر یانەی ئەمانە بەغداد تۆمار کرد، هاندەرانیش لە یاریگادا ئامادەبوون.\nئەحمەد عەباس سەرۆکی کاتیی یەکێتی تۆپی پیی عیراق بە سایتی غەدی ڕاگەیاندووە، ” یەکێتی تۆپی پێی عێراق بڕیاریدا ڕووبەڕوبونەوەکانی هەفتەی سێیەمی خولی نایابی عێراقی بەبێ هاندەر ئەنجام بدرێن، بڕیارەکەش لەسەر داواکاری وەزارەتی تەندروستی بڕیاری لەسەردراوە، ئێمە سورین لەسەر پاراستنی هاندەرانمان ڤایرۆسی کۆرۆنا”.\nئەوەی سەیرە، لەدوای چەند کاتژمێرێک لەم بڕیارە، یەکێتیەکە بەفەرمی ڕوونکردنەوەی بڵاوکردەوە و بڕیاریدا یارییەکان بە ئامادەبوونی هاندەران ئەنجام بدرێت، لە ڕوونکردنەوەکەدا هاتووە کە یەکێتی تۆپی پێی وڵاتەکە چاوەڕوانی بڕیاری وەزارەتی تەندروستی دەکات لەو بارەیەوە.\nبڕیارە ئەمڕۆ و ڕۆژانی هەینی و شەممەی داهاتوو چەندین رووبەڕوبونەوەی تر لەیاریگا عیراقییەکان ئەنجام بدرێن و تا ئێستا نەزانراوە، یەکێتی تۆپی پێ لەبارەیانەوە بڕیارێکی جیاواز دەدات یان نا.\nلەچەند ڕۆژی ڕابردوودا وەزارەتی تەندروستی عیراق پێنج حاڵەتی توشبوون بە ڤایرۆسی کۆرۆنای ڕاگەیاندووە، بەم هۆیەشەوە خوێندن لە زۆرینەی ناوچەکانی وڵات لەکارخراوە تا کاتێکی نادیار.\nپیکێ دووردەکەوێتەوە و ڕاهێنەری بەرشلۆنە کێشەی هونەری بۆ دروست دەبێت\nشاراپۆڤا بەشێوەیەکی چاوەڕوان نەکراو وازهێنانی ڕاگەیاند\nکوردستان51 خولەک پێش ئێستا\nخۆپیشاندان لە سلێمانی بەردەوامە\nلە سلێمانی خۆپیشاندانی مامۆستایان دەستیپێكرد\nنوسینگەی رۆژنامەوانی بافڵ تاڵەبانی هەواڵێك رەتدەكاتەوە\nتەندروستی16 کاتژمێر پێش ئێستا\nخەڵک مەسرور بارزانی سەرۆکی حکومەتی هەرێمی کوردستان، ئەمڕۆ لە کۆبوونەوەی ئەنجومەنی وەزیران ڕایگەیاند: لە بەیانییەوە دەست بەدابەشکردنی مووچە دەکەین مەسرور بارزانی،...


بەهەشت | ئەگەر لە كاتى بەڕۆژوو بووندا لەخەودا ئاوم هاتە خوارەوە من چى بكەم؟\nمیوانی ئەمڕۆ: ٥٥٧١\nمیوانی هەفتە: ٥٥٧١\nكۆی گشتی سەردان لە بەرواری ٢٠١٠/١٥/٥: ١٥٣٩٨٧٠٥\nپرسیاری ژمارە ٢٧٠: ئەگەر لە كاتى بەڕۆژوو بووندا لەخەودا ئاوم هاتە خوارەوە من چى بكەم؟ئایا چ شتێك ڕێگە لەمەدەگرێت؟چى بكەم باشە؟\nئەگەر ڕۆژووان لە كاتى بەڕۆژوو بوونیدا و لە خەودا لەشى گران بوو ئەوا هیچى لە سەر نیە، چونكە یەكێك لە كردەوەكانى پێغەمبەر (صلى الله عليه وسلم) ئەو بووە، فەجرى بەسەردا دەهات و لەشیشی گران بوو لە جووت بوونى لەگەڵ خێزانەكانى و خۆشوشتنى پاش فەجر ئەنجام دەدا و پاشان بە ڕۆژوو دەبوو.\nئەوەش بە بە بەڵگەى فەرموودەى (عائیشە) و (أم سلمە) وە ـ ڕەزاى خوایان لێبێت ـ كە دەگێڕنەوە و دەفەرموون: أَنَّ النَّبيَّ (صلى الله عليه وسلم) كَانَ يُدْڕكُهُ الْفَجْرُ وَهَوُ جُنُبٌ مِنْ أَهلِهِ، ثُمَّ يَغْتَسِلُ ويَصُومُ (أخرجه البخاري: (4 / 123) رقم: (1927)، و مسلم رقم: (1109)).\nواتە: پێغەمبەرى خوا (صلى الله علیه وسلم) جارى وا هەبوو فەجرى بە سەردا دەهات بە لەش گرانى لە جووت بوونى لەگەڵ خێزانەكانى، پاشان خۆى دەشوشت و بەڕۆژوو دەبوو.\nبۆ زانینى زیاتر سەبارەت بە ئەحكامەكانى ڕۆژووان، و چۆنێتى ڕۆژووى پێغەمبەر (صلى الله علیه وسلم) لە ڕمەزاندا، ئەم كتێبە بخوێنەوە (چۆنێتى ڕۆژووى پێغەمبەر (صلى الله علیه وسلم) لە ڕمەزاندا).\nکاتی دروستبوونی ئەم لاپەڕەیە: ٠.٠٧٠٤ چرکە


لە گەرمترین کاتدا هاوڵاتییانی هەرێم خەمى نەوتى زستانیانە\nلە دانیشتنی ئەمڕۆی پەرلەمانی عێراقدا خوێندنەوەی یەکەم بۆ پڕۆژە یاسای بودجە دەکرێت\nوابڕیارە کاتژمێری ١ی نیوەڕۆی ئەمڕۆ دانیشتنی پەرلەمانی عێراق دەستپێبکات و لە دانیشتنەکەشدا خوێندنەوەی یەکەم بۆ پڕۆژە یاسای بودجە دەکرێت.\nپەیامنێری دیجیتاڵ میدیای ئێن ئاڕ تی رایگەیاند، ئەگەرچی لە خشتەی کاریی ئەنجومەنی نوێنەرانی عێراقدا کە پێشتر بڵاوکراوەتەوە، پرسی بودجەی تێدانییە بەڵام بەپێی زانیارییەکان لە چەند کاتژمێری رابردوودا پەرلەمان ناچاربووە ئەو پرسە زیاد بکات و لە دانیشتنی ئەمڕۆیدا خوێندنەوەی یەکەم بۆ بودجە دەکات.\nئەحمەد حاجی رەشید سەرۆکی فراکسیۆنی کۆمەڵ و ئەندامی لێژنەی دارایی لە پەرلەمانی عێراق بە دیجیتاڵ میدیای ئێن ئاڕ تی راگەیاند، شەوی رابردوو ئاگادارکراوەتەوە لەوی کە ئەمڕۆ پڕۆژە یاسای بودجە دەهێنرێتە پەرلەمان و تا ئیستاش دیار نییە کە عادل عەبدولمەهدی چ گۆڕانکارییەکی لە پرۆژە یاساکەدا کردووە.\nبەپێی راگەیەنراوێکی پێشووی فەرمانگەی ڕاگەیاندنی پەرلەمانی عێراق، دانیشتنی ئەمڕۆ تایبەت دەبێت بە سوێندخواردنی هەریەکە لە وەزیرانی خوێندنی باڵا و توێژینەوەی زانستی و رۆشنبیری و گەشتوگوزار و شوێنەوار و وەزیری پلاندانان.\nهەروەک لە دانیشتنەکەدا سەیری ئەو تانانە دەکرێت سەبارەت بە ڕاستی ئەندامیەتی هەندێک لە پەرلەمانتاران کە پێشکەش کراوە.\nهەر لە دانیشتنی ئەمڕۆیدا، بڕیارە پەرلەمانی عێراق دەنگدان تەواو بکات لەسەر هەمواری پەیڕوی ناوخۆیی پەرلەمان و خستنەرووی بابەتێکی گشتی بۆ گفتوگۆ بە ئامادەبوونی وەزیری کارەبا بۆ گفتوگۆکردن سەبارەت بە بەرنامەی وەزارەتەکە بۆ ساڵی ٢٠١٩.


خولانەوە لە بازنەی دۆڕاندا\nزایینی: ٢٨-١٢-٢٠١٥ - هەتاوی: ١٣٩٤/١٠/٠٧ - ١١:٢٨ تاران قه‌باره‌ی فۆنت:\nلە ساڵی ١٣٥٨ەوە كە ڕێژیمی خومەینی بە ڕێفراندۆمێكی چەواشەكارانە، گوایە جۆری ڕێژیمی داهاتووی هەڵبژارد، تاكوو ئێستا ٣٦ ساڵ تێدەپەڕێ و كۆماری ئیسلامیی بەرهەمی ڕێفراندۆمی چەواشەكارانەی خومەینیش ٣١ هەڵبژاردنی بەڕێوە بردووە.\nلە ساڵی ١٣٥٨دا، یەكەم هەنگاوەكانی كولتووری سڕینەوە و ئیدئۆلۆژیی خۆسەپێنی دەستی پێ كرد و خومەینی لە ڕێفراندۆمی بەناو دیاریكردنی نیزامدا وتی ڕێژیمی داهاتوو دەبێ كۆماری ئیسلامی بێ، نە یەك وشە كەم و نە یەك وشە زیاد! هەر لەو بەناو ڕێفراندۆمەشدا تەنیا قسە و ویستی خومینییان خستە پرۆسەی بەلاڕێدا براوی دەنگدانەوە و لە ئاكامیشدا ڕایانگەیاند كە "ئومەتی حیزبوڵڵا و هەمیشە لە سەحنەدا" دەنگیان بە ویستی خومەینی داوە.\nدوا بە دوای ئەوەش هەڵبژاردنی مەجلیسی خوبرەگانیان بەڕیوە برد كە دەبوا هەڵبژاردنی مەجلیسی دامەزراندن بێ و ئەو مەجلیسە شكڵ و شیواز و نێوەڕۆكی ڕێژیمی داهاتوو دیاری بكا، بەڵام پێشتر خومەینی هەموو ئەو شتانەی دیاری كردبوو و هەڵبژاردنی مەجلیسی خوبرەگانیان ئەنجام دا تاكوو تەنیا شكڵێكی شەرعیەت بە ویستەكانی خومەینی بدەن.\nدوایەش بۆ دیاریكردنی كەسێك بەناو سەرۆك كۆمار كە تەداروكاتچیی ویستەكانی خومەینی بێ، هەڵبژاردنی سەرۆك كۆمارییان لە زستانی ١٣٥٨دا بەڕێوە برد و لە نێو ئەوانەشدا كە ئامادەی بوون بە تەداروكاتچی بوون، خومەینی و ڕێژیمەكەی دەستیان دایە پاڵاوتن و پیس وچەپەڵیان جیا كردەوە و تەنیا ئیفتیخاریان بە هەندێك كەس دا تاكوو وەكوو تەداروكاتچیی خومەینی خۆیان كاندید بكەن!\nبەم شێوەیە خومەینی بناغەی فریوكاریی درێژماوەی لە ژێر دەسەڵاتی سیستمی ویلایەتی فەقیهیدا دامەزراند و هەڵبژاردن لەم سیستمەدا بوو بە بەرنامەیەك كە لەودا :\n١- ویستی وەلیی فەقیه لە پێشەوەی هەموو ویست و ئیرادەیەكە. وەلیی فەقیه دیاریی دەكا كە بەرنامەی ئەم جارە نێوەڕۆكی چی بێ.\n٢- ئەوەی گرینگ و ئەساسیە ناخرێتە هەڵبژاردنەوە و پێشتر وەلیی فەقیه و دەوروبەرەكەی بڕیاریان لەسەری داوە. تەنیا شتی لاوەكی و بێكاریگەرییەكی ئەوتۆ دەخرێتە بەردەستی هەڵبژێردراوان.\n٣- هەموو كەسێك ئەو شانازییەیان پێ نابخشڕێ تاكوو ببن بە مۆرە و تەداروكاتچیی ویستەكانی ڕێبەر، دەبێ لە پاڵاوتەی پیس و چەپەڵی بدرێن!\n٤- بۆ تەكمیل كردنی شانۆ و شەرعیەتدان بە تیاترەكە، هەڵبژاردنێك بۆ بەشداریی خەڵك پێویستە.\nئەمانە بنەما و كۆڵەكەی ئەساسیی سیستمی سیاسی لە ئێراندان كە خومەینی و دەوروبەرەكەی دایانمەزراند و بەرگی یاسای بنەڕەتیشیان بە بەردا كرد و قۆناخ بە قۆناخ و لە تیاترێكی هەڵبژاردنەوە بۆ تیاترێكی دیكە شارەزایی زیاتریان تێدا وەدەست هێنا و پەردەی كۆتایی شانۆكەشیان بەردەوام بە قسەكانی ڕێبەری ڕێژیم كۆتایی پێ هێناوە كە سپاسی ئومەتی حیزبوڵڵا و هەمیشە لە سەحنەدای كردووە كە مستێكی توندیان لە دمی نەیارانی ڕێژیم داوە.\nلەم ٣٦ ساڵەدا، ١١ خولی هەڵبژاردنی سەرۆك كۆماری و ٩ خولی هەڵبژاردنی مەجلیسی نوێنەرانی ڕێژیم و ٤ خولی هەڵبژاردنی مەجلیسی خوبرەگانی ڕێژیم و ٤خولی هەڵبژاردنی شوورای شار و خولی ڕێفراندۆمی پەسندكردنی یاسای ڕێژیم و پێداچوونەوەكەی و دەورەیەكیش لە سەرەتاوە ڕێفراندۆمی شیوازی ڕَیژیم بەڕێوە چووە كە بەگشتی لەو ٣١ هەڵبژاردنە جۆربەجۆرەدا، ئەو خاڵە ئەساسییانە بەدی دەكرێن و لەو چوارچێوەیە نەترازاون، تەنیا لە هەڵبژاردنی خولی دەیەمی سەرۆككۆماریدا، ڕێژیم لە خاڵی ٤ی بەرنامەكانیدا تووشی هەندێك كێشە هات كە بە سەركوت و كوشتار چارەسەری كرد!\nئەوەی لەم سیستمە داخراو و چەواشەكارانەیدا جێگای تێڕامانە، ڕاوەستانێكە لە خاڵی چوارەمدا. چوونكە ڕێژیم هەموو كات بۆ تەكمیلی پارچەكانی پازێلەكەی و وەسەریەكخستنەوەی بەشە جیاوازەكانی بەرنامەكانی، پێویستی بەوە هەبووە كە بە شانۆیەكی بەشداریكردن، شەرعیەتی چەواشەكارانەی دووبارە بەرهەم بهێنێتەوە.\nلێرەدا بە دەیان و سەدان بەرنامەی جۆربەجۆری بەڕێوە بردووە و بە شكڵ و سیما و دەنگ و ڕەنگ و بیرۆكە و كەسایەتی و ... جۆربەجۆرەوە هەموو هەوڵ و پەلەقاژەیەكی بۆ ئەوە بووە كەخەڵك هان بدات لە پەردەی ئاخری شانۆكەیدا بەشدار بن و چەپڵەی بۆ لێ بدەن.\nخودی ئەم پەلەقاژە بەردەوام و ئەستەم و دژوارەی ڕێژیم بۆ ئەوەی خەڵك هان بدا تاكوو بە هەر نرخ و بە هەر هەزینەیەك بووە لە سەر سندووقە درۆینەكانی هەڵبژاردن ئامادە بن، نیشان لەوە دەدا و سەلمێنەری ئەو پشتی پەردەیە كە بابەتێك بە ناوی هەڵبژاردن لەئارادا نیە و نێوەڕۆكی بابەتەكە بەتاڵ و بۆشە و هیچ دەسەڵات و چارەنووسێك لە هەڵبژاردنەكاندا ناخرێتە دەنگدانەوە، تاكوو خەڵك بە مەیل و خواست و حەزی خۆیان تێیدا بەشدار بن.\nچوونكە گەر بابەتێك پێوەندی بە ژیان و چارەنووسی خەڵكەوە هەبێ، بخرێتە دەنگدانەوە و هەڵبژاردنەكە بەڕاستی و واقیعی هەڵبژاردنێكی ئازاد و دێموكراتیك بێ، پێویست بە هیچ پڕوپاگەندە و پیلانێك ناكا تا خەڵك بۆ سەر سندووق ڕابكێشرێ، بەڵكوو خەڵك خۆیان بە هیوا و ئاواتەوە بەشدار دەبن.\nلە لایەكی دیكەوە گەر ڕێژیمێك هیچ نیگەرانییەكی لە مەشرووعیەتی خۆی نەبێ، ئەو هەموو هەوڵ و تەقەلا و پەلەقاژەیە ناكا بۆ ڕاكێشانی خەڵك، چوونكە خودی بابەتی هەڵبژاردن بابەتێكی سیاسییە و لە وڵاتانی ئازاد و دێموكراتیكیشدا هەمیشە ڕێژەیەكی بەرچاوی خەڵك بەشداریی لە دەنگداندا ناكەن، بەڵام لەو وڵاتە ئازادانەدا حكوومەت ناكەوێتە پەلەقاژەی ڕاكێشانی خەڵك، چوونكە نیگەرانییەكی لە ڕەوایی خۆی نیە. بەڵام ڕێژیمێكی ناڕەوای وەك ڕێژیمی خومەینی وخامنەیی، چوونكە لە سەر ئەساسی درۆ و چەواشەكاری دامەزراوە، بەردەوام پێویستی بە نوێكردنەوەی مەشرووعیەتی درۆینەی خۆی هەیە.\nلە باسی بەشداریكردنی خەڵك لە هەڵبژاردنەكاندا، هەر لێكدانەوە و شیكردنەوەیك لە سەر كاریگەربوون یان نەبوونی بەشداریكردن، تەنیا كایەكردنە لە چوارچێوە و گۆڕەپانێكی دیاریكراوی كۆماری ئیسلامیدا، چوونكە كۆماری ئیسلامی زۆری بەلاوە گرینگ نیە كە باس لە بەشداریكردن دەكرێ یان بەشدارینەكردن، گرینگ بۆ ڕێژیم ورووژاندنی باسەكەیە.\nدەنا بە هەموو ٣١ هەڵبژاردنەكەی كۆماری ئیسلامییەوە تاكوو ئێستا، هیچ شتێك لە بواری ئازادی و باشتر بوونی ژیانی خەڵكدا نەكراوە و هیچ شتێكی ئەساسی لەم ڕێژیمەدا نەگۆڕاوە و ٣١ جار دووپاتكردنەوەی ئەو ئەزموونانە نیشاندەر و سەلمێنەری ئەو ڕاستییەیە كە شتە ئەساسی و چارەنووسسازەكان ناخرێنە بەردەست مۆرە تەداروكاتچییە هەڵبژێردراوەكانەوە.\nئایا تا ئێستا شتێك بە ناوی قەیرانی ئابووری، قەیرانی سیاسی، قەیرانی ئەخلاقی و قەیرانی فەرهەنگی لە ئێرانی ژێر دەسەڵاتی كۆماری ئیسلامیدا هیچ هەوڵێك بۆ چارەسەركردنیان دراوە و دەرەتانێك بۆ هەوڵ لەو بوارنەوە هەیە؟ ئایا لە بەرامبەر پرسیاری ئەوەدا كە كێ بەرپرسیاری یەكەمە لە وێرانبوونی ڕۆژ بە ڕۆژی ئێران، دەرەتانێك بۆ وەڵامدانەوە لە نێو دامودەزگا تەداروكاتچییە بەناو هەڵبژێردراوەكاندا هەیە؟ و... بە دەیان پرسیاری ئەساسیی دیكە .\nبۆیە هەر جۆرە گەمەیەك لە زەوی و گۆڕەپانی كۆماری ئیسلامیدا، تەنیا و تەنیا ئاكامەكەی دۆڕان دەبێ و دوای شانۆگەرییەكە، دووبارە ڕێبەری ڕێژیم سپاس لە ئومەتی حیزبوڵڵا و هەمیشە لە سەحنەدا دەكاتەوە.\nتەنیا ڕێگا و گرینگترین شێوازی هەڵسوكەوت لەگەڵ ئەم ڕێژیمەدا، كایەكردنە لە دەرەوەی پێوەر و پێودانگ و زەویی و چوارچێوە و گۆڕەپانی كۆماری ئیسلامیدا. دەبێ یان كایەی دیكەی لەگەڵدا بكرێ یان كایەكەی لێ تێك بدرێ.


ئەم وتارە پێویستی بە بەستەرە بۆ وتارەکانی تر بۆ یارمەتیدانی ڕێکخستنی ئینسایکڵۆپیدیاکە. تکایە بە زیادکردنی ئەو بەستەرانەی کە پەیوەندییان ھەیە بە ناوەڕۆکی وتارەکەوە. (نیسان ٢٠١٧)\nدەستبەسەرکراوانی ئەرمەنی لە لایەن سپای عوسمانیەوە\nکۆمەڵکوژی ئەرمەنییەکان (بەئەرمەنی: Հայոց ցեղասպանություն) ڕووداوی مێژوویی کوشتنی خەڵکی ئەرمەنی لە سەردەمی ئیمپراتۆریەتیی عوسمانی دەوترێت کە لە نێوان ساڵانی ١٩١٥-١٩١٧ بۆ مەبەستی لە ناو بردن و سڕینەوەی ئەرمەنییەکان ڕووی دا. بە پێی بەراوەردەکان نزیک یەک تا یەک و نیو میلیۆن کەس لە خەڵک ئەرمەنی بە دەستی سپای عوسمانی و عەشیرەتە هاوپەیمانەکانی کوژراون.\nناساندن وەک جێنۆساید\nبەپێى مێژوونووسان، لێکۆڵەران و ئەنجوومەنى نێودەوڵەتیى توێژینەوە لە بارەى جینۆسایدەوە (IAGS)، زیاتر لە یەک ملیۆن ئەرمەنى بەشێوەى پلان بۆ داڕێژراو کۆمەڵکوژکراون، بەڵام بەپێى لێدوانى بەرپرسانى حکومەتى تورکیا، لە ماوەى جەنگى جیهانى یەکەمدا و بەهۆى جەنگەوە ٣٠٠ هەزار تاوەکو ٥٠٠ هەزار ئەرمەنى و زیاتر لە ٣٠٠ هەزار تورکیش ژیانى خۆیان لەدەستداوە. ئەو ئامار و زانیارییانەى حکومەتى تورکیا لەلایەن ناوەندە سەربەخۆ و بێلایەنەکانەوە پشتڕاست نەکراونەتەوە، چونکە زۆربەى تورکە کوژراوەکان سەرباز بوون نەک هاووڵاتیى مەدەن و ژن و منداڵ و هەروەها هیچ هاووڵاتییەکى تورکیش لە شوێن و ماڵ و حاڵى خۆى ڕانەگوێزرابوو.


سه‌رۆکی عێراقی سه‌ردانی ئێران ده‌کات\nی مانگی دوو ٢٧, ٢٠٠٩\nئاژانسی هه‌واڵه‌کانی ده‌وڵه‌تی ئێرانی ده‌ڵێت جه‌لال تاڵه‌بانی سه‌رۆکی عێراق بۆ وتووێـژکردنی له‌باره‌ی په‌یوه‌ندیـیه دوو قۆڵیـیه‌کانی نێوان عێراق و ئێران وا ئێسـتا گه‌یشـتۆته تارانی پایته‌خت و هه‌وڵی به‌ده‌سـتهێنانی وه‌گڕخسـتنی سه‌رمایه‌ی ئێرانی له عێراق ده‌دات.\nله‌و باره‌یه‌وه ئاژانسی ناوبراوی ناسـراو به IRNA ده‌ڵێت به‌ڕێز تاڵه‌بانی سه‌رۆک کۆماری عێراق به سه‌ردانێـکی سێ ڕۆژی گه‌یشـتۆته ئێران و پـێشـه‌وایی شـاندێـکی سـیاسی و ئابووری عێراقیش ده‌کات.\nهه‌روه‌ها ئاژانسی هه‌واڵه‌کانی ئێرانی ده‌شڵێت له‌م سه‌ردانه‌یدا بۆ وڵات جه‌لال تاڵه‌بانی سه‌رۆکی عێراقی وا له‌گه‌ڵ چه‌ندان ڕابه‌ری باڵای ئێرانیدا کۆده‌بێته‌وه، له‌وانه مه‌حمود ئه‌حمه‌دی نه‌ژادی سه‌رۆکی ئێران و عه‌لی لاریجانی سه‌رۆکی په‌رله‌مانی ئێرانی و هه‌روه‌ها له‌گه‌ڵ که‌سـایه‌تی خاوه‌ن ده‌سه‌ڵات ئایه‌توڵڵا ئه‌کبه‌ر هاشـمی ڕه‌فسـه‌نجانی سه‌رۆکی پـێشـووی ئێرانی.\nئه‌وه‌ی جێی وه‌بیرهێنانه‌وه‌یه عێراق و ئێران له سـاڵانی هه‌شـتاکاندا جه‌نگێـکی وێرانکه‌ریان له دژی یه‌کتری ئه‌نجام دا، به‌ڵام له ده‌می هه‌ره‌س‌هێنانی ڕژێمی سه‌رۆکی پـێشـووی عێراق سه‌دام حسێن په‌یوه‌ندیـیه‌کانی نێوان عێراق و ئێران به شـێوه‌یه‌کی به‌رچاو چاکبوونی به‌خۆوه بینیوه. هه‌روه‌ها ته‌له‌فیزیۆنی ده‌وڵه‌تی ئێرانی ده‌ڵێت کۆمپانیایه‌کی ئێرانی به به‌های یه‌ک ملیار و نیو کۆنتراکتی عێراقی وه‌رگرتووه تاوه‌کو 5 هه‌زار خانووبه‌ره و 3 ئوتێل له شـاری به‌سـره‌ی باشوری عێراق بنیادبنێت.


(رەنگدانەوەكانی ئەنجامی هەڵبژاردنی شارەوانیەكانی توركیا)\nسیاسەتی ئاكەپە‌و ئەردۆگان بەرامبەر مەسەلەی كورد\n14.04.2019 11:08 AM\nپێش ئەوەی هەڵبژاردنی شارەوانیەكان ئەنجام بدرێت، بۆچوونێك لەئارادابوو، كە پێیوابوو لەئەگەری سەركەوتنی ئەردۆگان‌و بەرەی هاوپەیمانی ئاكەپە‌و مەهەپە، ئەوا ئەردۆگان بەردەوام دەبێت لەدرێژەدان لەدروشمی(یەك زمان، یەك نەتەوە، یەك ئاڵا)و لەگەڵیشیدا گوشاری زیاتر دەخاتە سەر كورد‌و هەدەپە‌و وتارەكانی لەسەروبەندی پڕوپاگەندەی رۆژانی هەڵبژاردن‌و نكوڵیكردن لەبوونی ناوچەیەك بەناوی كوردستان بەڵگەی ئەم بۆچوونە بوون، لەگەڵ هەڕەشەكردن لەئەگەری دەرچوونەوەی ئەو سەرۆك شارەوانیانەی پێشوو، كەپێشتر بەدەنگی رەوا‌و بەرێگەیەكی دیموكراسیانە هەڵبژێردرابوون‌و لەجێگەیان قەیوم دانرابوو، بەتایبەت لەناوچە كوردیەكان. بەڵام بۆچوونێكی دیكەش لەئار ادابوو لەگەری شكستی ئاكەپە‌و ئەردۆگان رەنگە سیاسەتێكی لیبراڵانەتر بگرێتەبەر‌و لەو مامەڵە‌و سیاسەتە توندەی بەرامبەر بەمەسەلەی كورد‌و كۆتاییش بەبەرەی هاوپەیمانی لەگەڵ پارتی نەتەوەپەرست بەسەرۆكایەتی دەوڵەت باخچەلی بێت. پاش ئەو شكستە گەورەیەی ئاكەپە‌و ئەردۆگان توشی هاتن لەدۆڕان‌و لەدەستدانی شارەوانیە گەورەكانی (ئەنكەرە‌و ئەزمیر‌و ئەستەنبوڵ- كە تائێستا ئەنجامی كۆتایی رانەگەیەنراوە‌و ئەنجامە بەراییەكان پاش سكاڵای ئاكەپە‌و هەژماركردنەوەی سەرجەمی سندوقەكانی دەنگدانی ئەو شارە ئەكرەم ئیمام ئۆغلۆی كاندیدی جەهەپەی بەرهەڵستكار براوەیە‌و لەپێشەوەیە) بەدوای ئەمانیشدا شارە گەورە‌و گەشتیاریەكانی وەك (ئەنتالیا‌و مێرسین‌و هەندێ شاری تر) لێدانێكی گورچكبڕ بوون بۆ ئاكەپە‌و خودی ئەردۆگانیش، راستە وەك ژمارەی دەنگ هێشتا ئاكەپە براوە‌و زۆرینەیە، بەڵام ئەوە وەك كۆی دەنگە ئەگینا وەك پێگە‌و ژمارەی شارەوانیە بایەخدارە سیاسی‌و ئابووری‌و گەشتیاریەكان ئاكەپە‌و ئەردۆگان شكستی گەورەیان تووشهاتووە، بۆیە قبوڵكردنی ئەو ئەنجامانە سەختە بۆیان، هەربۆیە لەهەوڵی ئەوەدان لەدوو رێگەوە باڵانسی ئەم شكستە كەمتر بكەنەوە، چونكە وەك لەشیكاری پێشتردا ئاماژەمان پێدا كاردانەوە‌و رەنگدانەوەی نەك لەسەر دۆخی حكومڕانی، بەڵكو لەسەر دۆخی ناوخۆیی‌و رێكخراوەیی‌و پەرلەمانی ئاكەپەش دەبێت لەماوەی ئەم چوار ساڵ‌و نیوە تا هەڵبژاردتی 2023. ئەو دوو رێگایەش بریتین لە:\n1-گوشار دروستكردن لەسەر كۆمیسیۆنی باڵای هەڵبژاردنەكانی توركیا سەرەتا لەرێی پێشكەشكردنی سكاڵا لەسەر هەندی لەسندوقەكانی دەنگدان، دواتر پرۆسەی دووبارە ژماردنەوەی سەرجەم دەنگەكان لە ئەستەنبوڵ‌و تائێستا رانەگەیاندنی ئەنجامی كۆتایی گشتی‌و بەتایبەتیش لەئەستەنبوڵ.\n2-گوشار خستنەسەر كۆمسیۆن بۆ قبوڵنەكردنی ئەنجامی بەشێك لەكاندیدە كوردە سەركەوتووەكان لەناوچە كوردیەكان‌و دانانی كاندیدی دووەم، كە زۆربەیان لە ئاكەپەن، بەمەش ئاكەپە‌و ئەردۆگان دەیانەوێت باڵانسێك لەشكستی گەورە رابگرن بەرامبەر دۆڕِانیان لەشارە گەورە توركییەكان‌و وا سەرەتای ئەم سیاسەتەش دەركەوتووە‌و كۆمیسیۆن رەتی دەكاتەوە بەبیانوی جۆراوجۆری ناڕەوا رەزامەندی لەسەر ئەنجامی كۆتایی كاندیدە كوردە دەرچووەكان بكات‌و رێگە نادات دەستبەكار بن.\nگوشار خستنەسەر كۆمسیۆن بۆ قبوڵنەكردنی ئەنجامی بەشێك لەكاندیدە كوردە سەركەوتووەكان لەناوچە كوردیەكان‌و دانانی كاندیدی دووەم، كە زۆربەیان لە ئاكەپەن\nراستە ئەم هەڵبژاردنە، هەڵبژاردنی شارەوانیەكان بوو، نەك سەرۆكایەتی‌و پەرلەمانی، بەڵام دەنگی كورد مەسجی گەورەی گەیاندە دەسەڵاتدارانی توركیا، سەرباری گرتنی گەورە سیاسەتمەتدارانی كورد\nسیاسەتی ئایندەیی ئەردۆگان‌و ئاكەپە بەرامبەر بەكورد\nراستە ئەم هەڵبژاردنە، هەڵبژاردنی شارەوانیەكان بوو، نەك سەرۆكایەتی‌و پەرلەمانی، بەڵام دەنگی كورد مەسجی گەورەی گەیاندە دەسەڵاتدارانی توركیا، سەرباری گرتنی گەورە سیاسەتمەتدارانی كورد وەك دەمیرتاش‌و سیاسیە باڵاكانی تر، سەرباری دوورخستنەوەی سەرۆك شارەوانیە هەڵبژێردراوەكان‌و دانانی قەیومەمان، سە رباری زیندانیكردنی زیاتر لە10 هەزار ئەندام‌و لایەنگری هەدەپە، بەڵام دەركەوت دەنگی كورد‌و كورد لەتوركیا بەردی گۆشەی ململانێ سیاسیەكانە‌و مەحاڵە درێژەدان بەسیاسەتەكاتی فەرامۆشكردن‌و نكوڵیكردن بتوانێ كۆتایی بەو كێشەیە بهێنێت، هەروەك بۆ ئاكەپە‌و ئەردۆگانیش روونبوویەوە، ئەگەر ئەوان لەرابردوودا زللەیەكیان لەكورد دابێت، ئەوا كورد‌و هەدەپە لەئەستەنبوڵ‌و ئەنكەرە شەقێكی بەهێزیان لەئاكەپە‌و ئەردۆگان وەشاند، كەتا نزیكی 5 ساڵی تر پێوەی دەناڵێنێت، بۆیە لەبەردەم ئەردۆگان‌و ئاكەپەدا بۆ ئایندە دوو بژاردە هەیە:\nیەكەمیان: بەردەوامیدان بەسیاسەتی سڕینەوە‌و داننەنان بەكێشەی كورد‌و هەوڵدان بۆ دوورخستنەوەی كورد لەگۆڕەپانی سیاسی، وەك سەرەتاكانی درێژەدان پاش ئەم شكستە دەركەوتووە‌و پێدەچێت ئەردۆگان دەستبەرداری هاوپەیمانیەكەی لەگەڵ مەهەپە، كە مەرجی جەختكردنەوەیە لەنەتەوەپەرستی تورك‌و فەرامۆشكردنی مەسەلەی كورد‌و بەرتەسك كردنەوەی ئازادی سیاسی‌و بەشداری سیاسی كورد‌و هەدەپە لەرێگەی سوربوون لەسەر دروشمی (یەك زمان، یەك نەتەوە، یەك ئاڵا).\nدووەمیان: سەرەتا دەستبەردار بوون لەسیاسەتی سەركوتكردنی نەیارەكانی‌و هەڵگرتنی كۆت‌و بەند لەسەر ئازادی میدیا‌و رۆژنامەگەری‌و گرتنەبەری سیاسەتی لیبراڵی‌و ئازادانە بەرامبەر بەكورد‌و هەدەپە‌و گەڕانەوە بۆ دەستپێكردنەوەی پرۆسەی ئاشتی، كە ئەم بژاردەیە سەرباری ئەوەی بۆچوونی بەشێكی ز‌وری شارەزایانی بواری كاروباری توركیایە‌و پێیانوایە لەقازانجی ئاكەپە‌و ئەردۆگان بێت، چونكە جەركەوت لەشارە سەرەكیە توركیەكان خەڵك ئەوانی سزادا، بەڵام لەناوچە كوردیەكان سەرباری بوونی تێبینی پرۆسەكە لەهەندێ شار كورد دەنگی پێدانەوە، بەڵام پێناچێت ئەم بژاردە پەیڕەو بكرێت، كە ئێمەش بۆچوونمان وایە هەم بۆ ئاكەپە‌و ئەردۆگان‌و هەم بۆ هەدەپە‌و كوردیش بژاردەی دووەم باشترینە.\nلەگەڵ دەستپێكردنەوەی پرۆسەی ئاشتی كۆتایی بەهاوپەیمانی بەرەی جمهوری نێوان ئاكەپە‌و مەهەپە دێت\nئایا پرۆسەی ئاشتی لەگەڵ كورد لەتوركیا دووبارە دەستپێدەكاتەوە؟\nرەنگە پرسیارێكی قورس بێت بەخێرایی وەڵام بدرێتەوە، چونكە روونبوویەوە كێشەی كورد لەتوركیا لەساڵانی هەشتاكانی سەدەی رابردووەوە چۆن چووە نێو هاوكێشە جیهانی‌و هەرێمیەكانەوە‌و گرێدرایەوە بەكێشەكانی رۆژهەڵاتی ناوەڕاستەوە، بەو شێوەیەش ئێستا زیاتر گرێدراوە، بگرە نەك كێشە بەڵكو سیاسەتی جیهانیەوە، هەربۆیە هەر هەنگاوێك ئاكەپە‌و ئەردۆگان لەم ڕووەوە بینیێن كاردانەوە‌و رەنگدانەوەی گەورەی جەبێت بەهەردوو بارەكەدا، بەڵام سەبارەت بەم پرسە‌و ئایندەی كێشەی كورد لەتوركیا پاش شكستی ئاكەپە‌و ئەردۆگان پێناچێت بچێتە بواری جێبەجێكردنەوە لەبەر چەند هۆكارێك، لەوانەك لەگەڵ دەستپێكردنەوەی پرۆسەی ئاشتی كۆتایی بەهاوپەیمانی بەرەی جمهوری نێوان ئاكەپە‌و مەهەپە دێت، كە لەدوای هەوڵی كودەتا شكستخواردووەكە ی 15ی تەمموزی 2016ەوە بەردەوامی هەیە، ئەمە لەلایەك لەلایەكیترەوە ئەو سیاسەتانەی ئاكەپە‌و ئەردۆگان گرتیە بەر بەرامبەر لەكورد‌و هەدەپە پێناچێت یارمەتی بدات بۆ بژاردەیەكی لەو شێوەیە.\nسەبارەت بەبۆچوون‌و هەڵوێستی بیرۆكراسیەتی دەوڵەت‌و سوپا، رەنگە وەك كۆتایی ساڵانی حەفتاكان سوپا دەستێوەردان بكات، هەروەك دەركەوت بەشێك لەدامەزراوەی نێو دەوڵەت لەگەڵ تێڕوانینەكانی ئەردۆگاندا نین‌و سەرباری بەرزی ئاستی دیموكراسیەتی توركی لەدۆخی گشتیدا، بەڵام رێگەش نەدرا شەوی هەڵبژاردن یاری بەدەنگەكان‌و رێژەی پارتە سیاسیەكان بكرێت، بۆیە پێدەچێت بەشێكی كاریگەر لەسوپا بۆچوونیان پێچەوانەی ئەردۆگان بێت لەدرێژەدان لەسیاسەتی سەركوتكردن‌و پەراوێزخستنی كورد‌و هەدەپە، بەڵام ئەم بۆچوون‌و لیچكدانەوەیەش پشت ئەستورە بەگەشەكردنی باڵی لیبراڵی نێو بەرەی ئۆپۆزیسیۆن واتە جەهەپە، بەڵام پرسیاری سەرەكی لێرەدا ئەوەیە لەماوەی چوار ساڵ‌و نیوی داهاتوودا واتە تا هەڵبژاردنی سەرۆكایەتی‌و پەرلەمانی لە2023 پاش گەشەكردنی تەوژمی نەتەوەپەرستی لەرێگەی مەهەپە‌و پارتی چاكە ئایا ئەگەری دروستبوون‌و هاتنەئارای بەرەی هاوپەشی نەتەوەپەرست‌و كەمالیەكان ناكرێ؟ ئەوە لەلایەك لەلایەكی دیكەوە ئایا چ گرەنتیەك هەیە جەهەپە بەردەوام دەبێت لەسیاسەتی لیبراڵانەی بەرامبەر بەكورد لەئایندەشدا‌و نزیكبوونەوە‌و موخاتەبەكردنی كورد‌و هەدەپە وەك گەمە‌و ئامرازی هەڵبژاردن بەكارناهێنێت؟ هەروەك بۆ دەستپێكردنەوەی پرۆسەی ئاشتی لەتوركیا ئاكەپە‌و ئەردۆگان پێویستیان بەهاوكاری ئەجەلان‌و قەندیل دەبێت، بەڵام ئایا ئەو دوو جەمسەرە گرنگەی پرۆسەی ئاشتی لەگەڵ ئەم پرسەدا دەبن یان نا؟ ئەوەش بۆخۆی گرێیەكی تری ئەم شیكارییەیە.\nچەند ئاماژایەك هەیە كە رێگە نادەن ئاكەپە‌و ئەردۆگان لەسیاسەتی نكوڵیكردن‌و فەرامۆشكردنی كورد‌و هەدەپە‌و مەسەلەی كورد پاشگەزببنەوە\nئایندەی سیاسەتی ئەردۆگان‌و ئاكەپە بەرامبەر بەكورد\nئەگەرچی سەرەتا‌و ئەدگارەكانی سیاسەتی نوێی ئەردۆگان‌و ئاكەپە بەرامبەر بەكورد‌و هەدەپە‌و پرۆسەی ئاشتیش تۆزێك دەركەوتوون‌و پێناچێت گۆڕاو بێت، كە سەرەتاكەی بەگوشار خستنەسەر ئەنجومەی باڵای كۆمیسیۆنی هەڵبژاردنەكانی توركیایە بۆئەوەی ئەنجامی كۆتایی ژمارەیەك لەكاندیدی سەركەوتووی كورد لەناوچە كوردیەكان پەسەند نەكات، هاوكات لەرووی سیاسەتی دەرەوە‌و پەیوەندیەكانی لەسەر ئاستی نێودەوڵەتی، كە پەیوەندیەكی گەورەی بەپرسی كوردەوە هەیە، پێدەچێت وەك خۆی بمێنێتەوە‌و توركیا دابڕاوتر بكات هەم لەیەكێتی ئەوروپا، هەم بەتایبەت لەئەمەریكا، بەتایبەت پاش سەردانی نوێی ئەردۆگان بۆ مۆسكۆ‌و جەختكردنەوە لەكڕینی سیستەمی موشەكی ئێس-400ی روسی. هەم پەیوەستی بەبنەماكانی هاوپەیمانی لەگەڵ مەهەپە‌و دەستبەردار نەبوون لەگوتاری نەتەوەپەرستی هەموو ئەمانە ئەو ئاماژانەن، كە رێگە نادەن ئاكەپە‌و ئەردۆگان لەسیاسەتی نكوڵیكردن‌و فەرامۆشكردنی كورد‌و هەدەپە‌و مەسەلەی كورد پاشگەزببنەوە، كە نازانرێت ئاخۆ سوپا‌و دامەزراوەی دەوڵەت تاكۆتایی بینەر دەبن یاخود تێچێن دەكەن، چونكە وەك تێبینی دەكرێت دوو هەڵبژاردنە ئۆپۆزیسیۆن‌و بەرەی نەیاری ئاكەپە‌و ئەردۆگان گەشەیان كردووە، ئەمەش واتای گەشەكردن لەبوارەكانی ئابووری‌و نێو دامەزراوەكانی دەوڵەت‌و نێو سوپاش.


نوسینگەی کۆمسیۆنی باڵای سەربەخۆی هەڵبژاردنەکان لە نەینەوا خولێکی راهێنانی کردۆتەوە بۆ کارمەندانی دەربارەی نوێکردنەوەی تۆماری دەنگدەران. [خاوەنی وێنە: پەیجی فەیسبوکی نوسینگەی نەینەوای کۆمسیۆن]\nکۆمسیۆنی باڵای سەربەخۆی هەڵبژاردنەکانی عێراق (کۆمسیۆن) دەستیکردووە بە ئامادەکاری بۆ هەڵبژاردنی پارێزگاکان لە نەینەوا، کە بڕیارە دواتر لەمساڵدا ئەنجامبدرێت، بەرپرسان بە دیارونایان وت.\nوتیان هەڵبژاردنەکان لەنێو توڕەیی جەماوەرییدا دژی حکومەتی خۆجێی ئه‌نجامده‌ده‌رێن بەهۆی دواخستنی پرۆژەکانی بنیاتنان و گەندەڵی بەربڵاوه‌وه و هه‌ژمونی فراوانبووی میلیشیاکانی سەر بە ئێران.\nوتەبێژی نوسینگەی نەینەوای کۆمسیۆن، فەرحان کیکی بە دیارونای وت: "نوسینگەی کۆمسیۆن لە پارێزگاکە دەستیکردووە بە هەنگاوی کردەیی نوێ لە ئامادەکاریدا بۆ هەڵبژاردنی داهاتووی پارێزگاکان."\nوتی بڕیارە هەڵبژاردنەکە لە تشرینی یەکەمدا رووبدات.\nوتی نوسینگەکە دەستیکردووە بەراهێنانی کارمەندانیو فێریاندەکات چۆن تۆماری بایۆمەتری دەنگدەران نوێبکه‌نه‌وە لە داتابەیسدا و هەموو رێکارەکانی رۆژی هەڵبژاردن بەڕێوەببه‌ن.\nوتیشی ئەم هەنگاوانە "دڵنیایی ده‌دات لە پرۆسەیەکی دەنگدانی گونجاو و بێ کێشە و بەربەست کە پێشتر لە هەڵبژاردنەکانی رابردوودا کۆمسیۆن رووبەڕوویان دەبووەوە".\nکیکی داوای لە دەنگدەرانی تۆمارکراوی نەینەوا کرد سەردانی نوسینگەی تۆمارکردنی پارێزگاکە بکەن و داتای هەڵبژاردنی خۆیان نوێبکەنەوە، تا دڵنیابن لەوەی کۆمسیۆن تەواوی تۆماری دەنگدەران نوێدەکاتەوە.\nوتی ئەمە دڵنیایی دەدات بە دانیشتوان مافی دەنگدانیان جێبەجێبکەن.\nداواکارییەکان بۆ دەرکردنی میلیشیا چەکدارەکان\nرۆژنامەوانێكی خه‌ڵكی موسڵ و چالاکوانی مەدەنی، لەیس راشدی بە دیارونای وت هەڵبژاردنەکان "دەبێت چارەسەریان پێبێت بۆ گەندەڵی بەربڵاو و بڵاوبوونەوەی میلیشیاکان و نوسینگە ئابورییەکانی سەر بەوان".\nوتی دۆخی ئابوریی خراپتربوو له‌گه‌ڵ دۆخی لاوازی خزمەتگوزاری وایکردووە دانیشتوانی موسڵ "حەزیان بە پرۆسەی سیاسی نەبێت و نەیانەوێت بەشداریبكه‌ن له هەڵبژاردنەکاندا ئه‌گەر گۆڕانکاریی ریشەیی نەکرێت".\nوتیشی هەڵبژاردنەکانی داهاتوو دەبێت ببنە هۆی لادانی سیاسییە گەندەڵەکان و هێنانەپێشەوەی ئەو سەرکردانەی "گرنگیدەدەن بە پارێزگاکە و دەیانەوێت خزمەتگوزاری و دۆخی مرۆیی باشتربکەن تێیدا".\nراشدی وتی: "هەر سەرکردەیەکی نیشتمانیی هەڵبژێردراو دەبێت بیکاتە ئەرکی خۆی کە میلیشیا چەکدارەکان دەربکات لەگەڵ داخستنی نوسینگە ئابورییەکانیان، کە سەرچاوە لاوازبووەکانی شارەکە زیاتر دادەخورێنن."\nهیوای دەربڕی بەوەی هەڵبژاردنەکان بتوانن رەنگدانەوەی راستەقینەی ویستی خەڵكی ناوچەکە بن "کە دەترسن بیروڕای خۆیان دەرببڕن لەمڕۆدا لەترسی دەستگیرکردن لەلایەن میلیشیاکانەوە".\n'سندوقی دەنگدان چارەسەرە'\nشیکاروانی سیاسی، غانم عەیفان بە دیارونای وت خەڵكی موسڵ لەژێر فەرمانڕەوایی رێکخراوی "دەوڵەتی ئیسلامی" (داعش)دا چەند ساڵێکی سەختیان بەسەربرد، کە ورەی زۆرێکی روخاند و دانیشتوانی لە بەشداریی سیاسی دوورخستەوە.\nداوای لە حکومەتی فیدراڵ کرد کە دانیشتوانی موسڵ قایلبکات بەوەی سندوقی دەنگدان "چارەسەرە بۆ دامەزراندنی حکومەتێکی خۆجێی کە خزمەتگوزاری پێشکەشدەکات و کۆتایی بە ئاوارەیی دەهێنێت و تیماری کارەساتەکانی رابردوو دەکات".\nداواشی لە حکومەت کرد لەو هۆکارانە بکۆڵێتەوە کە بۆچی هاوڵاتیان خۆیان بەدووردەگرت لە بەشداریکردن لە هەڵبژاردنە پەرلەمانیەکانی پێشتردا و چارەسەری گونجاو بدۆزێتەوە بۆ هاندانی دانیشتوانی موسڵ بۆ دەنگدان لە هەڵبژاردنەکانی داهاتوو.\nعەیفان هۆشداریی دا لەوەی هەندێك حزبی سیاسیی هه‌ژمون و پارەی خۆیان بۆ پێشخستنی ئەو کاندیدانە خەرجدەکەن کە لەئاستی خواسته‌كانی خەڵکدا نین.\nوتی دانێشتوانی هەر شارێك کە توشی شه‌ڕێكی گەورە دەبێت پێویستیان بە کاتە بۆ هه‌ستانه‌وه پێشئەوەی بچنە نێو هەڵبژاردنەکانه‌وه و وتیشی حکومەتی فیدراڵ دەبێت کاربکات لەپێناو ئامادەکردنی خەڵکی موسڵدا پێش هەڵبژاردنەکان.\nمافه‌كانی خۆمان وه‌رنه‌گرتووه له‌دوای هه‌ڵبژاردنه‌كانی 2014ه‌وه. من گرێبه‌ستێكی كارم هه‌یه. ئێوه مافه‌كانی منتان خواردووه. ئێوه ده‌قاوده‌ق له "ده‌وڵه‌تی ئیسلامی" (داعش) ده‌چن؛ ئه‌گه‌ر كه‌سێك په‌یوه‌ندیی (واسته)ی هه‌بێت هه‌موو شتێكی باش ده‌ڕوات، به‌ڵام هه‌ركه‌سێك په‌یوه‌ندیی نه‌بێت ئه‌وا ته‌نها خودای له‌پشته.\nئه‌مانه وشه‌ی جوانن. به‌ڵام سه‌رۆكی په‌رله‌مان ئاگاداری سیستمی موحاسه‌سه‌یه له نوسینگه‌ی كۆمیسیۆندا. ئه‌ی ده‌رباره‌ی ئه‌وه چی ده‌ڵێت؟


داوا دەکرێت ڕۆژى کۆچى دوایی بڕیار بکرێت بە ڕۆژى ماتەمین و دڵسۆزی بۆ باوك\nفەرماندەیەکى سەربازى ئێران کوژرا\nهاوپەیمانان دەستیانکردەوە بە مەشق و ڕاهێنان بە هێزەکانى پێشمەرگە\nحەشدى شەعبى جێگرەوەى ئەبو مەهدى موهەندیسى دیاریکرد\n21:16 یه‌ك شه‌ممه 25 ئاب 2019\nچالاکوانێکی دیاری سنوری گەرمیان، پێشنیاز دەکات ئیدارەی گەرمیان ڕۆژی مردنی بڕیاری شەهید ئاسۆ بکاتە ڕۆژی ماتەمین گەرمیانییەکان و یاده‌وه‌ری دڵسۆزی بۆ باوك، دەشڵێت، بۆیە داواکە لە حکومەت و پەرلەمان ناکات، چونکە دەزانێت بەهۆی بیری تەسکی حیزبایەتی ڕەتدەکرێتەوە.\nئیبراهیم زەریف، چالاکوانی دیاری سنوری ئیدارەی گەرمیان بە ناس کوردی ڕاگەیاند: “سبەینێ بەشێوەیەکی فەرمی، نوسراوێک دەدەمە ئیدارەی گەرمیان بۆ ئەوەی بەرواری 25ی ئابی هەموو ساڵێک لە سنوری ئیدارەی گەرمیان، بکرێتە رۆژی ماته‌مینی گه‌رمیانییه‌كان و یاده‌وه‌ری دڵسۆزی بۆ باوك”.\nئەو چالاکوانەى گەرمیان وتیشی: “ئەو کۆستە هێندە گەورەیە بڕواناکەم هاوشێوەی لە دنیادا هەبێت، بۆیە پێویستە، هیچ نه‌بێت گه‌رمیانییه‌كان و ئیداره‌كه‌ی لای خۆیانه‌وه، مه‌رگی كه‌م وێنه‌ی بریاری په‌پوله له خه‌م و حه‌سره‌تی شه‌هید بوونی باوكی بكه‌ن بە ڕۆژێکی پیرۆز و تایبەت”.\nسەبارەت بەوەی بۆچی داواکەی لە حکومەت و پەرلەمان ناکات بۆ ئەوەی ئەو ڕۆژە لە سەرتاسەری هەرێم بە ڕۆژێکی تایبەت بناسێندرێت؟، ئیبراهیم زەریف ئاماژەی بەوەكرد، په‌رله‌مان و حكومه‌ت به ده‌ست “بیری بۆگه‌ن و ته‌سكی حیزبایه‌تیی”ه‌وه گیریان خواردووه و رێگا نادرێت له سه‌ر ئاستی كوردستان ئەو داوایه قبوڵ بكرێت، چونکە ئەوە بە پرسێکی حیزبی و ناوچەیی ناودەبرێت، نەوەک پرسێکی نیشتیمانی.\nئیبراهیم زەریف جەختیشیکردەوە: ” لەم قسەیەم مەسئولم و هەر لەئێستاوە دیارە ئەمە وەک کۆستێکی نیشتیمانی سەیر ناکرێت، چونکە هەر چالاکوان و کادر و کەسەکانی سنوری دەسەڵاتی پارتی تەنانەت پۆستێکیش لە فەیسبوک لەسەر ئەو پرسە ناکەن، دڵنیام ئەگەر لە سنوری دەسەڵاتی پارتیشدا بوایە، لە سنوری یەکێتیدا بە کەم بایەخ سەیر دەکرا و گرنگی پێنەدەدرا”.\nهاوکات باسی لەوەشکرد، هەموو هەوڵێک دەدات بۆ ئەوەی پێشنیازەکەی بکرێت بە بڕیار، “چونکە ئەوەیان لە دەستی ئیدارەدایە و سبەینێ ئیدارە دەتوانێت دەوام ڕابگرێت و ئاڵا دابگرێت و ماتەمینی ڕابگرێت”.\nپاش ئەوەى ئاسۆی جەلال مەسۆیی، ئەفسەری ئاسایش، لە هێرشی چەکدارانی داعش بۆ سەر بنکەیەکی ئاسایشی گەرمیان لەکوڵەجۆ شەهید کرا، لە بەروارى 23ی ئابی 2019، منداڵەکەی باری تەندروستی تێکچوو ماوەى چەند ڕۆژێکیش لە نەخۆشخانەی شار لە سلێمانی چارەسەری بۆ دەکرا و لەژێر چاودێرى وردا بوو، بەڵام ئەمڕۆ دڵە بچوکەکەی لە لێدان کەوتوو گیانی لەدەستدا.\nقسەکانی ئەو چالاکوانەی ئیدارەی گەرمیانیش لەکاتێکدایە، زیاتر لە شەش کاتژمێر بەسەر گیان لەدەستدانی بریاری شەهید ئاسۆدا تێپەڕیوە، بەڵام جگە لە چەند بەیاننامەیەکی سەرکردەکانی یەکێتی نیشتیمانی کوردستان، نە سەرۆکایەتی هەرێم و نە سەرۆکایەتی حکومەت و نە سەرۆکایەتی پەرلەمان، هیچ وتەیەکیان لەبارەی ئەو ڕووداوەوە بڵاونەکردووەتەوە.\nڤلادیمێر پۆتن و هاوڕێکانی یاری هۆکی سەرسەهۆڵ دەکەن [ڤیدیۆ]\n14:30 پێنج شه‌ممه 26 کانونی یەکەم 2019\n16:42 چوار شه‌ممه 08 كانونی دووه‌م 2020\nسه‌رۆككۆماری عێراق هۆشداری ده‌دات “عێراق نه‌خزێنرێته شه‌ڕێكی نوێوه”\n13:05 شه‌ممه 04 كانونی دووه‌م 2020\nناوەڕۆکی ئەو نامەیەی کە ئەمریکا بە باڵیۆزی سویسرادا ناردی بۆ ئێران\n23:18 پێنج شه‌ممه 02 كانونی دووه‌م 2020\nسەرۆکی لیژنەی دارایی وادەی پەسەندکردنی پڕۆژەیاسای چاکسازی ئاشکرادەکات\n17:53 هه‌ینی 10 كانونی دووه‌م 2020\n18:29 یه‌ك شه‌ممه 29 کانونی یەکەم 2019\nپیرترین کەرکەدەنی جیهان له ته‌مه‌نی 57 ساڵیدا مرد


زایینی: ٢٤-٠٩-٢٠١٧ - هەتاوی: ١٣٩٦/٠٧/٠٢ - ١٣:٥١ تاران قه‌باره‌ی فۆنت:\nکوردستان میدیا: ئەندامان و لایەنگرانی حیزبی دێموکراتی کوردستانی ئێران به بۆنەی ٢٥ـەمین ساڵڕۆژی شەهیدانی میکۆنووس چالاکیی تەبلیغیی بەڕێوە دەبەن.\nبەپێی هەواڵی گەیشتوو بە ماڵپەڕی کوردستان میدیا، تێکۆشەرانی دێموکرات لە گوندی "سەرهوویە"ی سنە بۆ پەیمان نوێکردنەوە لەگەڵ ڕێبازی شەهیدانی میکۆنووس چالاکیی تەبلیغییان بەڕێوە برد.\nهەروها قارەمانانی دێموکرات لە گوندەکانی "باوان، هولستانە، سۆسناوا، نوێ، براسب، زێوه، کانی تابر، گەلی بنار" سەر بە ناوچەی مەرگەوەڕی ورمێ چالاکیی بەرینی تەبلغییان بەڕێوە برد.\nئەندامان و لایەنگرانی حیزبی دێموکراتی کوردستانی ئێران شەوی ٣١ی خەرمانان لەسەر ١ی ڕەزبەری ١٣٩٦ی هەتاوی و هاوکات لەگەڵ کرانەوەی قوتابخانەکان لە شاری سەقز چالاکی بەرینی تەبلیغییان بۆ ڕێزگرتن لە شەهیدانی میکۆنووس بەڕێوە بردووە.\nهەواڵنێری ماڵپەڕی کوردستان میدیا ڕایگەیاند کە لەم چالاکییەدا پووستێری تایبەتی ٢٦ی خەرمانان و وێنەی شەهید دوکتور سادق شەرەفکەندی بۆ تەواوی ماڵەکانی ئەم گەڕەکانە "ساڵحاوا، شاناز، شەقامی سەعدی، تەپەی ماڵان و بەردبڕان " نێردراوە.\nهەروەها تراکت و پوستێرەکانی تایبەت بەم ڕۆژە لە قوتابخانەکانی "شاهێد، تەربیەت، ۲۲ی بەهمەن، سپیدەی دانش، وەحدەت، ئێقباڵ لاهووری و قوتابخانەی کچانەی ئیستقلالی " ۲بڵاو کرایەوە.\nئەم چالاکییە بۆیە وەدواخرا تاکوو لەگەڵ دەسپێکی ساڵی نوێی خوێندن قوتابییەکان تراکت و پوستێرەکان ببینن.\nهەروەها تێکۆشەرانی دێموکرات لە شاری بۆکان لە کوی بێهداری و مەنتەوەی بازاڕێ حەیوانان بەڕێوەچوو.


پێنج چەكداری ئێرانی لە سووریا كوژران – تۆڕی میدیایی خەڵک\n2019/12/09 - 9:29 AM\nلە ئەنجامی ئەو هێرشانەی گرووپە چەكدارەكانی سەر بە ئێرانی لە سووریا كردە ئامانج، پێنج چەكداری ئێرانی كوژراون.\nڕامی عەبدولڕەحمان بەڕێوەبەری ڕووانگەی سووریایی بۆ مافەكانی مرۆڤ بۆ ئاژانسی فڕانس پرێس ڕایگەیاند، پێنج چەكداری بیانی كوژراون لە هێرشەكەدا.\nتاكو ئێستا هیچ لایەنێكی بەرپرسیارێتی هێرشەكەی لە ئەستۆ نەگرتووە، بەڵام سەرچاوە ڕۆژنامەوانییەكان دەڵێن، كوژراوەكان ئێرانین.


مێژوی ئەمڕۆ Jan 10, 2021\n- لە رۆژى 10/1/1835 فوکوزاوا یوکیچی (Fukuzawa Yukichi)، فەیلەسوف و وەرگێڕ و رەخنەگر و نوسەر و ئه‌كادیمیستی یابانی لە شارى ئەوساکا لە یابان لە دایکبووە، لە رۆژى 3/2/1901 لە تەمەنى (66) ساڵى بە نەخۆشى لە شارى تۆکیۆ کۆچى دوایى کردووە.\n- لە رۆژى 10/1/1904 جان لیۆن گیڕۆم (Jean-Léon Gérôme)، نیگارکێشی فەڕەنسى لە تەمەنى (79) ساڵى لە شارى پاریس کۆچى دوایى کردووە، لە رۆژى 10/5/1824 لە شاری (ڤیسۆل) لە دایکبووە.\nله رۆژى 10/1/1926 ئینۆ لینۆ (Eino Leino)، شاعیر و شانۆنوس و نوسه‌ری فنلەندی له ته‌مه‌نى (47) ساڵى له شارى توسۆلا كۆچى دوایى كردووه، لە رۆژى 6/7/1878 له دایكبووه.\n- لە رۆژى 10/1/1930 عوسمان بن سیار، شاعیرى سعودى لە شارى مجەمعە لە دایکبووە، لە رۆژى 30/3/2011 لە تەمەنى (81) ساڵى لە شارى دار بەیزا کۆچى دوایى کردووە.\nله رۆژى 10/1/1937 كاكه‌مه‌م بۆتانى (کاکەمەم فەخری سامی)، چیرۆكنوس و رۆماننوس و نوسه‌رى كورد له كۆیه لە دایکبووە، له رۆژى 25/10/2020 له ته‌مه‌نى (83) ساڵى به فایرۆسى كۆرۆنا له شارى هه‌ولێر كۆچى دوایى كردووه، له گۆڕستانی شێخ ئەحمەد له شارى هه‌ولێر به‌خاكسپێردراوه، سەرەتای چیرۆکنووسینی رێبازی (ریالیستی) گرتووە و بەرەو رێبازی (ریالیستی رەخنەگرانە) چووە، یەکەمین چیرۆکی لە ساڵی 1957 بڵاوکردەتەوە، کە بەرای هەندێ رەخنەگر سیمایەکی نوێی پێوە دیار بووە، لەگەڵ (4) چوار نوسەر و داھێنەر و پێشکەوتنخواز بزووتنەوەی ڕوانگەیان دامه‌زارندووه، کە ڕۆڵێکی گەورەیان لە پێشخستنی ئەدەب و کولتووری کوردیدا بینیوه، كاتێك بانگەوازی (ئەی قەڵەمە نەترسەکان یەکگرن)یان بڵاوکردەوە خەریکبوو سەری هەر پێنجیان تیابچێت، له ساڵى 1969 یه‌كه‌مین به‌رهه‌مى چاپكراوى خۆى به ناونیشانى (بوومەلەرزە لە گۆمی مەندا) له شارى بەغداد بڵاوكردۆته‌وه، له رۆژى 10/2/1970 بە شێوەی فه‌رمى یەکێتی نووسەرانی کوردی دامەزراندووه، له دژی پلانی هەڵوەشاندنەوەی یەکێتی نووسەرانی کورد وەستاوه‌ته‌وه، ئاماده نه‌بووه ببێته ئەندامی یەکێتی ئەدیب و نووسەرانی عێراق، ئەندامی یەکێتی ئەدیبانی سوید بووە، سەرۆکی مەڵبەندی گشتیی یەکێتیی نووسەرانی کورد بووه، خاوه‌نى چه‌ندین كتێب بووه له بواره‌كانى (چیرۆک و کورتیلە چیرۆک، نۆڤلێت و رۆمان، پەخشانە شیعری شیوەن، مێژووی سیاسی، ژیاننامە، بیرەوەری و بەسەرهاتی نووسەر و ئابووری و ئاماری).\n- لە رۆژى 10/1/1951 سنکلیر لویس (Sinclair Lewis)، رۆماننوس و شانۆنوس و نوسه‌رى ئەمریکی لە تەمەنى (65) ساڵى لە شارى رۆما لە ئیتاڵیا کۆچى دوایى کردووە، لە رۆژى 7/2/1885 لە شارى سوک سەنتەر لە ویلایەتى مینیسۆتا لە ئەمەریکا لە دایکبووە، لە ساڵى 1930 خەڵاتی نۆبڵی ئەدەبی وەرگرتووە.\n- لە رۆژى 10/1/1956 ئەنتۆنیۆ مونیوس مولینا (Antonio Muñoz Molina)، رۆماننوس و نوسه‌ر و ئه‌كادیمیستی ئیسپانی لە شارۆچکەى ئەوبیدا لە ناوچەى جیان لە ئیسپانیا لە دایکبووە.\n- لە رۆژى 10/1/1959 بەکر شدى، ئەکتەرى سعودى لە بەقیق لە سعودیە لەدایکبووە، لە رۆژى 5/10/2003 لە تەمەنى (44) ساڵى بە نەخۆشى شێرپەنجە لە شارى ریاز کۆچى دوایى کردووە، لە ساڵى 1978 تاکو ساڵى 2003 بەشدارى له کارى هونەریدا کردووە.\n- لە رۆژى 10/1/1965 ماهیر حەسەن (ماهیر حەسەن رەشید)، ئه‌كته‌ر و سیناریۆنوسى كورد لە شارۆچکەی عەربەتی شاری سلێمانی لەدایکبووە، خوێندنی سەرەتایی و ناوەندی و ئامادەیی لە شارى سلێمانی تەواوکردووە، لە ساڵی 1979 لە ڕێی چالاکی خوێندنگاكان به‌شدارى له کاری ھونەریدا کردووە، لە ساڵی 1981 چووەتە پەیمانگای ھونەرە جوانەکانى سلێمانی و له ساڵى 1985 به‌شى شانۆى ته‌واو كردووه، لە ساڵى 1985 خەڵاتى ڕێزلێنانی باشترین ئەکتەرى وەرگرتووە، لە ساڵی 1998 بەرنامەی ھەمەرەنگی ھەبووە، هه‌ر له رێگه‌ى ئه‌و به‌رنامه‌یه‌وه زیاتر ناوبانگى دەرکردووە، یەکەم بەرھەمی شانۆگەریی (چینی چاوی چەوساوەی کرێکاران بە دەستی ئاغا و دەرەبەگدا) بووە، بە هۆى کارە هونەرییەکانى لە بەرنامەى کەشکۆل زیاتر ناوبانگى دەرکردووە، خەونى هەر گەورەى ئەوەیە رۆژى لە رۆژان خەڵاتى ئۆسکار بەدەستبهێنێت.\n- لە رۆژى 10/1/1974 هریتیک رۆشان (Hrithik Roshan)، ئەکتەرى هیندى لە شارى مۆمبای لەدایکبووە، کوڕی ئەکتەر و دەرهێنەری گەورە ڕاکیش ڕۆشانە، لە ساڵى 1980 تەمەنی (6) شەش ساڵیدا بۆ یەکەمجار لە فیلمی (aasha)بەشدارى لەکارى هونەریدا کردووە، لە ساڵى 1987 لە تەمەنی (13) ساڵی وەک یاریدەدەری باوکی کارى کردووە.\n- لە رۆژى 10/1/1986 یاروسلاف سیفرت (Jaroslav Seifert)، شاعیر و نوسه‌ری چیکۆسلۆفاکی لە تەمەنى (85) ساڵى له شارى پراگ کۆچى دوایى کردووە، لە رۆژى 23/9/1901 لە دایکبووە، لە ساڵى 1984 خەڵاتی نۆبڵی ئەدەبی وەرگرتووە.\n- لە رۆژى 10/1/2005 عەباس ترجمان، شاعر و وەرگێڕ و ئه‌كادیمیستى عێراقى ئێرانى لە تەمەنى (83) ساڵى بە نەخۆشى لە شارى تاران کۆچى دوایى کردووە، لە رۆژى 18/11/1925 لە شارى کەربەلا لە دایکبووە.\n- لە رۆژى 10/1/2013 ئەحلام مەنسور (ئەحلام مەنسور عەلى)، رۆماننوس و چیرۆکنوسى کورد لە تەمەنى (62) ساڵى بە نەخۆشى لە شاری سلێمانی کۆچى دوایى کردووەو لە گۆڕستانی (خدر زندە) لە شاری خانەقین بەخاک سپێردراوە، لە ساڵی 1951 لە گەڕەکی عەبدوڵڵا بەگی خانەقین لە دایکبووە، لەسەرەتای حەفتاکانی سەدەی رابردوەوە وەک ژنێکی ئازا و پێشەنگ هاتۆتە ناو دنیای ئەدەب و نوسینەوەو وەک چیرۆکنوس و رۆماننوس و نوسەر خزمەتی کردووە و بەرهەمەکانی رەنگدانەوەی واقعی ژیانی کۆمەڵایەتی کوردەواری بەگشتی و شاری خانەقین بەتایبەتی بووە، لە ساڵانی هەشتاکانیشدا دەستی کردووە بە نووسینی چیرۆک و ڕۆمانی کوردی. یەکەم نەوبەرەشی بە ناوی (ئامە ڕەش)ەوە بڵاو کردەوە کە باسی لە ڕووداوەکانی شاری (خانەقین)ی کردووە، تا لە ژیاندا بوو ژمارەیەک رۆمان و چیرۆک و کتێبى بە چاپ گەیاندووە، لەوانە: کانی، پرد، ئەڵوەن، هاوار، خەون و خوێن، دیس تۆپیا، ئەزموون، نزیک بە (50) چیرۆکی کوردی بۆ منداڵان و چەند کورته چیرۆکیش به زمانی عەرەبی نووسیوە.\n- لە رۆژى 10/1/2016 داڤید بۆی (David Bowie)، ئەکتەر و گۆرانیبێژی رۆکی بەریتانی لە تەمەنى (69) ساڵى بەنەخۆشى شێرپەنجە لە شارى نیویۆرک کۆچى دوایى کردووە، لە رۆژى 8/1/1947 لە شارى لەندەن لە دایکبووە، لە ساڵى 1962 تاکو ساڵى 2016 بەشدارى لەکارى هونەریدا کردووە.


چوار كەس لەبەرامبەر پارە هەڕەشەی كوشتن لە هاوڵاتیەك دەكەن\n- 7/12/2019 9:04:00 AM 14547 جار خوێندراوەتەوە\nله‌رێگه‌ی موبایله‌وه هه‌ڕه‌شه‌ی كوشتن‌و ته‌قه‌لێكردنی لێكردبو له‌ماڵ‌و دوكانه‌كه‌ی كه ئه‌گه‌ر بڕی 10 هه‌زار دۆلاری پێنه‌دا\nنەقیب سەركەوت ئەحمەد، بەڕێوەبەری راگه‌یاندن‌و په‌یوه‌ندییه‌كان لە به‌رێوه‌به‌رایه‌تی پۆلیسی پارێزگای سلێمانی بەخەندان-ی راگەیاند،"پاش تۆماركردنی سكاڵای یاسایی له‌لایه‌ن هاوڵاتی (ح، م، غ) له‌سه‌ر كه‌سێك كه له‌رێگه‌ی موبایله‌وه هه‌ڕه‌شه‌ی كوشتن‌و ته‌قه‌لێكردنی لێكردبو له‌ماڵ‌و دوكانه‌كه‌ی كه ئه‌گه‌ر بڕی 10 هه‌زار دۆلاری پێنه‌دا، دوای وه‌رگرتنی وته‌ی سكاڵاكارو بڕیاری به‌ڕێز دادوه‌ر، مه‌فره‌زه‌كانی به‌شی پۆلیسی پێنجوێن به‌سه‌رپه‌رشتی راسته‌وخۆی به‌رێز به‌رێوه‌به‌ری پۆلیسی پارێزگای سلێمانی لێكۆڵینه‌وه‌كانیان ده‌ستپێكردو زانیاری وردیان له‌سه‌ر تۆمه‌تبار كۆكرده‌وه".\nتوانرا خاوه‌نی موبایله‌كه بدۆزرێته‌وه كه تۆمه‌تبارێكه به‌ناوی (س، ح، س) له‌شاری سلێمانی ده‌ستگیركرا\nوتیشی،"دوێنێ 2019/7/10، له‌لایه‌ن مه‌فره‌زه‌كانی به‌شی پۆلیسی پێنجوێن به‌هاوكاری به‌شی پۆلیسی نه‌هێشتنی تاوانی سلێمانی توانرا خاوه‌نی موبایله‌كه بدۆزرێته‌وه كه تۆمه‌تبارێكه به‌ناوی (س، ح، س) له‌شاری سلێمانی ده‌ستگیركرا.\nله‌دانپێدانانه‌كانیدا تۆمه‌تبار رایگه‌یاندوه كه سێ كه‌سی دیكه‌ی له‌گه‌ڵدایه‌و هاوكارییان كردوه له‌هه‌ڕه‌شه‌كردن له‌سكاڵاكار\nوتیشی،"له‌دانپێدانانه‌كانیدا تۆمه‌تبار رایگه‌یاندوه كه سێ كه‌سی دیكه‌ی له‌گه‌ڵدایه‌و هاوكارییان كردوه له‌هه‌ڕه‌شه‌كردن له‌سكاڵاكار، دواتر له‌لایه‌ن مه‌فره‌زه‌كانی به‌شی پۆلیسی پێنجوێن‌و به‌شی پۆلیسی نه‌هێشتنی تاوانی سلێمانی توانرا تۆمه‌تبارێكی دیكە بەناوی (ی، ع، ق) له‌شاری سلێمانی ده‌ستگیر بكرێت، هاوكات هه‌ردو تۆمه‌تبار (ج، ع، ق - د، ن، أ) له‌قه‌زای پێنجوێن‌و له‌لایه‌ن مه‌فره‌زه‌كانی به‌شی پۆلیسی پێنجوێنه‌وه ده‌ستگیركران".\nئاماژەی بەوەشكرد،"له‌ئێستادا هه‌ر چوار تۆمه‌تباره‌كه به‌بریاری به‌رێز دادوه‌ر راگیراون‌و له‌لایه‌ن به‌شی پۆلیسی پێنجوێنه‌وه په‌ڕاوی لێكۆڵینه‌وه‌یان بۆ رێكخراوه‌و لێكۆڵینه‌وه له‌گه‌ڵیاندا به‌رده‌وامه، هاوڵاتیانیش دڵنیا ده‌كه‌ینه‌وه كه به‌رده‌وام له‌خزمه‌تیانداین بۆ پاراستنی سه‌رو ماڵیان‌و دابینكردنی كه‌شێكی هێمن و ئارام بۆیان.